KES SAMAN SITI NORDIANA - PEGUAM SYURA, LAN  & ISTERI MAHU BINCANG SELESAI LUAR MAHKAMAH

Berhubung saman fitnah penyanyi Siti Nordiana atau lebih mesra disapa Nana, lima sekawan kini menggunakan khidmat pasukan guaman berbeza bagi berdepan proses undang-undang yang sedang berlangsung. Menurut peguam Muhammad Hafiz Hood, dia bersama Alan Razak hanya bertindak mewakili tiga daripada mereka iaitu Syura Badron, Lan Solo dan isterinya, Sheila Hassim.

Sementara dua lagi individu yang terlibat iaitu Pegawai Perhubungan Awam FMC, Sam Samin dan jurusolek, Razidah Ahmad Senusi atau Aida G, masih tidak diketahui siapakah peguam yang akan mewakili mereka.

Bercakap tentang perkembangan kes berkenaan, Hafiz memberitahu mereka sudah memfailkan memorandum kehadiran di Mahkamah Sesyen Kuala Lumpur pada Isnin selain dalam proses melengkapkan penyataan pembelaan terhadap tuntutan Siti Nordiana.

"Pihak kami sudah memfailkan memorandum kehadiran di mahkamah pada Isnin, 16 Ogos. Kami juga dalam proses memfailkan penyataan pembelaan terhadap penyataan tuntutan Nana. Insya-Allah akan difailkan selewat-lewatnya dalam tempoh dua minggu bermula Selasa," kata Hafiz.

Sebelum ini, peguam Siti Nordiana iaitu Abang Azlan Abang Ariffin berkata, kelima-lima defendan masih tidak diwakili oleh peguam serta tiada kehadiran dan pernyataan pembelaan yang difailkan oleh mereka.

Klik untuk gambar besar

Bagaimanapun, Alan tampil menjelaskan selaku peguam dia boleh memfailkan memorandum kehadiran pada bila-bila masa bermula daripada 3 Ogos sehingga 17 Ogos ini. Tambah Alan, pengurusan kes yang telah diadakan pada 10 Ogos ini adalah satu tarikh masih belum matang untuk memorandum kehadiran difailkan bagi pihak anak guamnya.

Dalam pada itu, Hafiz berkata tiada sebarang perkembangan lain yang dapat dikongsikan buat masa kini memandangkan mereka belum memfailkan penyataan pembelaan.

Hafiz bagaimanapun memberitahu kemungkinan kedua-dua pihak peguam akan berbincang untuk mediasi di luar mahkamah selepas selepas proses memfailkan kesemua penyataan.

"Buat masa sekarang, tiada perkembangan lain yang boleh dikongsikan. Bila kami dah selesai failkan penyataan pembelaan itu, barulah kami akan maklumkan apa intipati penyataan tersebut.

"Mungkin pihak kami dan peguam yang mewakili Nana akan berbincang mengenai kebarangkalian untuk mediasi di luar mahkamah selepas pihak Nana memberi jawapan kepada penyataan pembelaan," ujarnya.

Menerusi laporan mStar pada 3 Ogos lalu, Alan Razak dari Tetuan Azlan Razak & Associates berkata kelima-lima individu terbabit dituntut membuat permohonan maaf menerusi siaran akhbar, Instagram dan Facebook live serta RM500,000 setiap seorang.

Selain itu, Alan turut memberitahu Siti Nordiana juga menuntut ganti rugi khas, ganti rugi teruk dan ganti rugi teladan menerusi penyataan tuntutan tersebut.

Untuk makluman, kontroversi tercetus selepas Lan dan Syura membuat pendedahan mengejutkan berkaitan konflik yang berlaku antara mereka dengan Siti Nordiana menerusi sesi Instagram live pada 20 Julai lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SANDRA MASIH KOMA & KRITIKAL - IBU RAYU PULANGKAN TELEFON BIMBIT ANAKNYA

"Saya merayu kepada mereka yang berada di tempat kejadian kemalangan Sablu lalu, untuk memulangkan semua telefon bimbit anak saya sekiranya ada yang terambil ketika keadaan kelam kabut. Sandra Dianne menggunakan telefon bimbit jenis Samsung S20 Ultra. Ini adalah handphone yang selalu dia gunakan untuk urusan kerja.

"Segala maklumat media sosial, IG, Twitter dia tersimpan di situ selain maklumat sulit yang lain," demikianlah kata ibu kepada peserta Big Stage 2020, Sandra Dianne iaitu Nor Syakinah yang merayu kepada individu yang secara tidak sengaja mengambil telefon bimbit penyanyi itu supaya memulangkannya semula.

Menurut Nor Syakinah, telefon bimbit yang digunakan anaknya itu mengandungi maklumat penting melibatkan urusan kerja dan hal peribadi. Nor Syakinah memberitahu perkara tersebut menerusi laman Facebook miliknya pada Rabu.

Klik untuk gambar besar

Terdahulu, Sandra, 26, dikejarkan ke wad kecemasan di Hospital Putrajaya selepas terlibat dalam kemalangan jalan raya. Difahamkan ketika itu Sandra yang ditemani sepupunya dalam perjalanan ke sesi latihan konsert mingguan Big Stage di Pusat Konvensyen Antarabangsa Putrajaya (PICC).

Dalam pada itu, Nor Syakinah mengakui keadaan emosinya tidak stabil dan sudah beberapa hari tidak lalu makan. Nor Syakinah juga meluahkan rasa kesal apabila foto anaknya ketika berada di ICU dimuat naik oleh individu tidak bertanggungjawab sehingga tersebar.

"Sejak beberapa hari ini keadaan emosi saya sangat tidak mengizinkan. Beberapa hari ini saya kurang tidur dan tak dapat nak paksa diri sendiri makan. Fikiran saya juga kosong dan tidak dapat fokus. Berita sudah pun disiarkan di link media, pasti ramai yang dah tahu apa yang berlaku.

"Sejujurnya saya sangat tidak gembira dengan gambar yang disiarkan bersama berita tersebut kerana ia disiarkan tanpa mendapat izin daripada saya. Sandra tak perlukan publisiti dengan cara begitu, yang dia perlukan saat ini hanyalah doa yang tulus ikhlas daripada peminat," tuturnya.

Sementara itu, wakil syarikat rakaman Sony Music, Vea Norman memberitahu pemilik nama Alessandra Dianne Ampuria itu masih berada dalam keadaan kritikal dan dirawat di ICU: "Dia masih dalam keadaan koma sama seperti sebelum ini, kita cuma berharap dia sedar dan kembali pulih," ujarnya.

www.myartis.com / Sumber & foto: Harian Metro, mStar & Instagram Sandra Dianne

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARINA DAKWA DIFITNAH, KUMPUL SEMUA BUKTI: "KAU SIS BERTUDUNG MULUT AMBOI"

Pelakon Zarina Anjoulie Lavocah telah memuatnaik beberapa posting terbaru di akaun Instagramnya dimana dia mendedahkan sedang mengumpul bukti terhadap individu yang memfitnah dirinya. Namun, entri terbabit telah dipadamkan oleh Zarina atau lebih mesra disapa Anju selepas beberapa jam dimuatnaik.

Malah posting tersebut juga turut disertakan dengan paparan 'screenshot' komen individu tersebut: "Thank you! Tengah kumpul semua satu persatu boleh tahan kau sis bertudung mulut amboi tak apa aku maafkan kau walaupun niat kau nak malukan aku. Kau tengok la bila kau kena tak akan ada seorang dari puak kau tolong kau," tulisnya.

Menerus posting lain, Anju memberitahu tujuan dia memberikan bantuan adalah ikhlas dan tidak mengharapkan balasan: "Aku ada screenshot ada screen record semua bukti esok. Jangan pula putar cerita cakap aku dan netizen edit semua chat tu dan fitnah kau ya. Membantu orang susah tu bukan acah angel sister, itu tanggungjawab kita sebagai orang Islam dan sebagai manusia untuk menjaga orang sekeliling," tulisnya.

Klik untuk gambar besar

Dalam pada itu menerusi ruangan komen, rata-rata pengikutnya menyokong tindakan Anju untuk mendedahkan bukti tersebut: "Bagikan je dorang ni Anju... Melampau betul," komen @jannah_ideris - "Macam tak ada kerja lain dah dorang ni. Duk cari isu nak carut orang lain, ntah apa-apa," tulis @ariana_naira

Terdahulu, kemelut beberapa selebriti bersama Anju bermula apabila pelakon ini didakwa mengambil kesempatan dengan meraih perhatian berkenaan isu artis menyuarakan pendapat untuk memohon bantuan ekoran Perintah Kawalan Pergerakan (PKP) demi melariskan perniagaannya di Instagram.

www.myartis.com / Sumber & foto: Astro Gempak & Instagram Zarina Anjoulie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA ISTERI HAMIL 4 BULAN - SHAHZ JASZLE ALAMI ALAHAN TERUK

Umum mengetahui bahawa Hanis Husna Mohamad Nadzree isteri kepada Shahz Jaszle atau nama sebenarnya Mohd Shahrizal Jaszle Jasmin, 27, kini sedang mengandungkan anak sulung.

Bagaimanpun Shahz berkata sejak isterinya disahkan hamil empat bulan, dia mengalami alahan teruk.

Menurut Shahz, pada awalnya dia pelik kerana alahan tersebut berlaku sebelum dia mendapat tahu isterinya sedang berbadan dua.

"Saya pada mulanya pelik dengan diri sendiri sebab selalu berasa loya dan muntah sehingga kadang-kadang ia menggangu kerja di set penggambaran.

"Bagaimanapun saya mula faham situasi itu apabila isteri disahkan hamil empat bulan tetapi peliknya dia tidak mengalami sebarang alahan sepanjang tempoh itu," ujar Shahz ketika ditemui media pada sidang media pelancaran drama bersiri lakonan terbaharunya, 'Maria Terindah'.

Drama 30 episod itu diarahkan oleh Kabir Bhatia dan turut menampilkan barisan pelakon seperti Sharifah Sakinah, Redza Rosli dan Shakila Koriri.

Ia sudah pun mula bersiaran sejak 5 Oktober lalu setiap hari Isnin dan Selasa, pukul 9 malam di HyppSensasi, HyppTV saluran 116.

Tambah Shahrizal, biarpun berasa kurang selesa dengan alahan dialaminya namun dia tidak menganggap ia sebagai satu bebanan.

Sebaliknya, dia bersyukur dapat berkongsi kepayahan bersama isterinya dan situasi itu adalah penghargaan dikurniakan oleh Tuhan.

"Bukan semua suami dapat merasai dan berkongsi apa yang dialami isteri yang hamil dan saya bertuah sebenarnya. Sekurang-kurangnya dapat menanggung bebannya yang sedang mengandungkan anak sulung kami," jelasnya.

Terdahulu, Shahrizal mengejutkan peminatnya apabila mengambil keputusan berkahwin dengan Hanis yang juga seorang model pada 1 Mei lalu selepas mendedahkan hubungan mereka di Instagram miliknya.

Dalam pada itu, Shahrizal berkata, dia gembira apabila mendapat tahu isterinya hamil selain tidak sabar untuk menanti kehadiran orang baru dalam keluarga mereka.

Ditanya soal jantina anak, Shahrizal berharap dapat menimang anak lelaki namun menyerahkan perkara itu kepada takdir.

"Alhamdulillah setakat ini keadaan isteri dalam keadaan baik cuma dia selalu mengidam sahaja tetapi tidaklah benda-benda yang pelik.

"Apa-apa pun saya bersyukur bakal bergelar bapa kerana saya memang inginkan cahaya mata dan sudah bersedia memikul tanggungjawab itu pada usia muda," katanya.

Dalam perkembangan lain, Shahrizal kini terpaksa berehat selama beberapa hari selepas jari kelinking kirinya retak ketika dia menjalani penggambaran drama bersiri 'Maria Terindah'.

Jelas Shahrizal, kejadian berlaku ketika dia sedang melakonkan babak merentap cadar di atas katil sehingga ia mencederakan jarinya.

"Saya pun pelik bagaimana cadar boleh menyebabkan jari saya retak tetapi itulah yang berlaku. Mungkin saya rentap terlalu kuat. Ikutkan saya perlu masa sebulan untuk sembuh tetapi penggambaran drama berkenaan masih ada baki lagi dan saya akan tetap teruskan.

"Bagaimanapun kata Shahrizal, dia puas dapat berlakon dalam drama berkenaan kerana watak Aris dipegangnya sangat mencabar.

"Saya suka dengan watak sebagai Aris kerana dia seorang yang psiko dan ia memberi cabaran kepada saya sebagai pelakon.

"Melalui Maria Terindah juga penonton dapat melihat transformasi saya daripada berbadan gempal kepada kembali bentuk asal selepas berusaha mengamalkan diet dan senaman," tuturnya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FARAH ASYIKIN SAH CERAI SECARA TEBUS TALAK SEBANYAK RM100

Sayang seribu kali sayang apabila rumahtangga pasangan Farah Asyikin, 36, dan suaminya, Zaahier Stanley, 39, telah berada dipenghujungnya. Tidak dapat diselamatkan lagi apabila mereka akhirnya sah bercerai secara tebus talak sebanyak RM100 di Mahkamah Rendah Syariah pada hari ini.

Lafaz berkenaan dibuat oleh hakam lantikan mahkamah iaitu Mohd Fateh Salleh yang mewakili Zaahier selaku defendan kes berkenaan di hadapan Hakim Syarie, Umamuddin Yunus.

Sehubungan itu, mahkamah memerintahkan Farah selaku plaintif kes berkenaan membayar wang tebus talak kepada Zaahier.

Terdahulu, Mohd Fateh yang juga pegawai Sulh ketika membentangkan laporan hakam kepada mahkamah mensabitkan wujudnya 'Shiqaq' atau perbalahan berpanjangan dalam perkahwinan itu dan mencadangkan agar perceraian dibuat secara tebus talak.

Jelasnya lagi, selain tidak berkomunikasi dan tinggal berasingan hampir dua tahun, Farah turut didera secara emosi menerusi kata-kata kasar.

Perceraian itu dibuat mengikut Seksyen 47 dan 48 Akta Undang-undang Keluarga Islam Wilayah Persekutuan 1984.

Terdahulu, Farah memfailkan perceraian mengikut Seksyen 47 Akta Undang-undang Keluarga Islam Wilayah Persekutuan 1984 pada Oktober 2014.

Farah dan Zaahier yang juga seorang warganegara Afrika Selatan yang berketurunan Melayu Cape berkahwin pada 15 Februari 2013 selepas berkenalan selama setahun menerusi Twitter.

Hasil perkahwinan tersebut pasangan ini dikurniakan seorang cahaya mata lelaki bernama Ebrahim Owais yang berusia 18 bulan.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ANAK KEENAM SELAMAT DILAHIRKAN - AYU RAUDHAH & SUAMI TIMANG BAYI LELAKI

"Alhamdulillah.... isteri saya telah selamat melahirkan bayi lelaki pada pukul 2.25pm.. terima kasih atas doa semua..," itulah tulis Zaquan Adha menerusi Insta Story miliknya dimana dia memaklumkan isterinya, pelakon Ayu Raudhah telahpun selamat melahirkan anak keenam mereka di sebuah pusat perubatan petang tadi.

Bagaimanapun, setakat ini Zaquan yang juga ketua pasukan bola sepak Negeri Sembilan FC (NSFC), belum mendedahkan lagi wajah cahaya matanya itu kepada umum dan hanya berkongsikan momen isterinya dimasukkan ke hospital.

Untuk makluman, Ayu dan Zaquan yang mendirikan rumah tangga pada 21 Januari 2011 itu sebelum ini telah dikurniakan lima orang cahaya mata, Muhammad Aisy Qaiser, 10, Muhammad Aisy Aryann, 9, Laura Zuleykha, 6,  Muhammad Aisy Khaliq, 4 dan Aisy Al Jibreel, 2.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK KISAH DIKRITIK TUNJUK KEMEWAHAN PUNCA CURI" - CHE TA

"Biarlah mereka nak kutuk apa. Saya tidak kisah dan tidak ambil peduli kerana mereka bukan penentu masa depan atau kehidupan saya.

"Kutukan seperti ini sudah biasa saya alami dan selama ini saya hanya menjadi diri sendiri. Saya cantik pun orang kutuk, ini kan pula kenderaan hilang, memang macam-macam lah orang akan fikir dan cakap pasal saya.

"Lumrah hidup menjadi anak seni, setiap perkara dilakukan pasti akan ada pihak yang memerhati. Sama ada mereka memuji atau pun mengeji saya tidak kisah," kata Rozita Che Wan, 44, mengenai sikap sesetengah orang ramai yang menganggap kejadian kereta beliau hilang baru-baru ini terjadi oleh kerana sifatnya yang suka menunjukkan kemewahan.

Che Ta berkata yang beliau melihat perkara itu dari sudut positif dan bukannya satu masalah besar. Apa yang diharapkan Che Ta ialah kereta Toyota Vellfire miliknya ditemui polis.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Terdahulu, menurut Ketua Polis Daerah Subang Jaya, ACP Mohammad Azlin Sadari, hasil dari pemantauan kamera litar tertutup CCTV di tempat kejadian mendapati dua suspek telah merempuh palang parkir sebelum melarikan kenderaan tersebut, namun menerusi rakaman tersebut wajah suspek kurang jelas dan menyukarkan proses pencarian suspek berkenaan.

Pada masa yang sama, ACP Azlin turut meminta bantuan orang ramai yang mengetahui sebarang maklumat mengenai kereta dengan nombor pendaftaran WWQ 93 supaya tampil menghubungi pihak polis bagi membantu siasatan. Selain kehilangan kereta yang dianggarkan bernilai RM200,000, beberapa barang berharga seperti beg tangan dan kasut turut dilarikan.

Sumber: MMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LUAH RASA SEDIH - PENGIKUT IG RISAU KEADAAN KESIHATAN DATO' SERI VIDA

Pengasas Vida Beauty Sdn Bhd, Dato' Seri Dr Hasmiza Othman atau lebih dikenali sebagai Dato' Seri Vida, 46, tidak dapat menahan sebak dan perasaan telah meluahkannya di laman Instagram berhubung tindakan satu program di stesen televisyen.

Ini kerana program tersebut hanya beberapa kali saja menyebut produknya sedangkan program tersebut adalah di bahawa tajaan usahawan wanita itu.

Selain itu, Dato' Seri Vida juga turut menyatakan tekanan darahnya meningkat sekaligus membuatkan pengikutnya di Instagram risau dan menasihatkan agar dia berehat dan menenangkan fikiran.

Klik untuk gambar besar

"Saya bersemangat pergi ke Mentor Millenia.... Siap promote dalam semua media sosial..

"Saya faham.. Saya akur.. Muka saya tak boleh masuk tv.. Products tak boleh masuk Tv... Tak boleh cakap apa pun.. Saya takpe..

"Tapi kalau nak sebut products pun berkira.. Apa nama Menaja...

"Millenia Champ champ pertaruhan saya tapi sampai ganggu kesihatan saya.. Darah tinggi sampai 185/139..

"Saya tak boleh gamble lagi.. Sayang rasa... Hu hu hu.... tak per la..

Apa pun, semoga Dato' Seri Vida tabah dalam menghadapi dugaan yang mendatang lebih lebih lagi selepas menempuhi dugaan dalam berumah tangga baru baru ini.

www.myartis.com / Sumber & foto: Dato' Seri Vida IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


'PEMATAH HATI' CECAH 2 JUTA DALAM 5 HARI - NABILA RASA SYUKUR, GEMBIRA

"Alhamdulillah sudah tentu saya sangat gembira apabila 'Pematah Hati' mendapat dua juta tontontan hanya dalam masa lima hari!

"Ini semua tidak akan terjadi tanpa sokongan peminat dan pengarah muzik video itu kerana berjaya merialisasikan apa yang saya impikan," kata Nabila Razali, 25, yang tidak sangka muzik video 'Pematah Hati' berjaya mendapat perhatian peminat dalam masa yang singkat.

Kejayaan manis buat penyanyi dan pelakon itu apabila muzik video single terbaharunya itu mencecah tontonan 2 juta hanya dalam masa lima hari ia dilancarkan pada 28 November lalu.

Muzik video yang diarahkan oleh dua pemuda berasal dari Romania yang menggelar diri mereka sebagai Storytellrs itu kini selesa menduduki tempat pertama carta Paling Ditonton di Youtube.

Melahirkan rasa gembira dan syukur atas pencapaian itu, Nabila berkata, lagu tersebut bukan sekadar mengisahkan tentang kekecewaan gagal dalam percintaan tetapi diharap dapat dijadikan sebagai motivasi kepada wanita agar tidak bersedih selepas ditinggalkan kekasih.

Klik untuk gambar besar

Dalam pada itu, Nabila turut berterima kasih kepada peggubah dan penulis lirik lagu itu, Hael Hussaini dan Ezra Kong yang bejaya mencipta sebuah lagu yang berjaya mencipta satu genre muzik yang baharu.

"Saya juga mahu berterima kasih kepada Hael dan Ezra yang berjaya cipta satu genre muzik baru dan segar dalam lagu tersebut. Bagi saya, salah satu sebab orang suka dengan lirik lagu ini yang menarik," ujarnya.

Menurutnya lagi, video yang diberi sentuhan bertaraf antarabangsa itu disiapkan hanya dalam tempoh dua minggu.

Ia menjalani penggambaran di beberapa lokasi di ibu negara termasuk di Blues and Bees, The Bee dan Living Space. Selain Aedy, ia turut menampilkan selebriti dan personaliti Yaya Zahir, A

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GILIRAN NOURUL PULA TERIMA MESEJ UGUT SANTAU

"Apa dosa saya pada dia dan kenapa dia bercakap macam ini. Kita doakan dia semoga diberi petunjuk. Awat sampai bersumpah guna nama Allah? Nak santau tapi bersumpah atas nama Allah?!

"Astaghfirullah, saya tahu benda ini wujud, tapi InsyaAllah, Allah maha pelindung dan maha besar. Saya tak aniaya orang. Saya tak buat apa-apa setahu saya," kata penyanyi Nourul Depp menerusi satu entri di laman Instagram miliknya.

Selepas pelakon Syafie Naswip dan Noorkhiriah, kini giliran Nourul pula berdepan situasi sama apabila menerima mesej berbaur ugutan untuk disantau di Instagram.

Menurut Nourul atau nama sebenarnya, Noorulhuda Abdul Wahab, 43, individu yang tidak dikenalinya itu mendakwa mahu melakukan sihir terhadapnya. Dalam entri tersebut, Nourul turut berkongsi paparan mesej yang diterimanya daripada individu tersebut.

Klik untuk gambar besar

Bagaimanapun, di ruangan komen, rata-rata pengikutnya memintanya untuk tidak mengendahkan mesej tersebut. Hal ini kerana, ramai golongan artis juga turut menerima mesej yang sama.

"Rasanya ada artis lain kena macam ni. Tak tahulah sama atau lain. Gila. - "Dia ini ada masalah, ramai artis dia buat macam ini," komen sebahagian pengikutnya.

Nourul kemudian menyifatkan individu tersebut mungkin hanya mahukan perhatian: "Baru dapat tahu. Rasa lega sikit sebab ingatkan dia marah kita. Terus cari kat siapa aku buat jahat ni. Nak perhatian ni. Allah sedihnya. Dia perlukan pertolongan. Rasa nak bantu. Kesian," responsnya kepada pengikut.

www.myartis.com / Sumber & foto: Astro Gempak & Instagram Nourul Depp

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - AKSI TERKINI TUN ADRIEL MIKAEL, ANAK ARIL AF7

Nampaknya, pejam celik... dah besarlah Tun Adriel Mikael, anak sulung kepada bekas pelajar Akademi Fantasia musim ke-7 (AF7), Aril Pilus ini.

Untuk info, umur anak Aril dengan Puteri Erma Edlinda ini bakal genap dua tahun pada 24 November depan.

Kita doakan semoga Adriel menjadi anak yang soleh dan berbakti kepada kedua ibu bapanya.

Apapun, jom kita tengok gelagat Adriel yang comel ini!

Klik untuk gambar besar

www.myartis.com / Foto: Aril Pilus IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PEREKA FESYEN, RUZAINI JAMIL SELAMAT TIMANG ANAK SULUNG, LELAKI

Pereka fesyen jenama Rizman Ruzaini, Ruzaini Jamil menerusi laman Instagram memaklumkan isterinya, Nurul Hidayati Yahya telah pun selamat bersalin anak pertama mereka yang merupakan bayi lelaki, kira-kira jam 6.35 pagi Selasa.

"Assalamualaikum w.b.t semua, tarikh penting untuk saya 27/10/2020 selasa ini. Alhmdulillah isteri saya telah selamat melahirkan khalifah kecil kami

"Kehadiran khalifah kecil kami ini adalah lebih awal dari jangkaan namun Alhmdulillah persiapan untuk menyambut beliau telah kami sediakan lebih awal," tulis Ruzaini yang mendirikan rumah tangga bersama Hidayati pada 5 Februari 2016.

Klik untuk gambar besar

Menurut Ruzaini lagi, dua hari sebelum kelahiran, keduanya sempat merakamkan foto bersama dan akan dikongsikan buat tatapan semua tidak lama lagi.

"Dua hari sebelum kelahirannya, saya sempat mengabdikan momen isteri yang sarat dalam photoshoot yang saya akan kongsi nanti. Isteri mula mengalami contraction pada jam 12.30am tadi dan tepat jam 6.35am, lahirlah putera yang kami nantikan.

"Mendengar tangisnya, mengazankan khalifah kecil ini, dan menggenggam jari mungilnya. Sungguh saya menangis. Betapa besar rezeki Allah kurniakan buat saya dan isteri.

"Walapon kelahirannya tidak dapat dirai oleh keluarga terdekat berikutan pandemik covid-19 dan PKPB di Selangor dan Kuala Lumpur ini, Alhmdulillah Allah kurniakan Doktor dan Nurses yang sangat2 memberi sokongan moral buat saya dan isteri memandangkan kami tiada pengalaman.

"Terima kasih buat Dr. Noor 'Aini dan nurses di @subangjaya_medicalcentre," tulisnya lagi sambil turut menitipkan doa buat kesihatan isteri dan anak yang baru lahir.

www.myartis.com / Sumber & foto: Media Hiburan, Instagram Ruzaini Jamil & ida_deqda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA VIDEO SOLAT JENAZAH GHAIB DARI MASJIDIL HARAM - SHUIB SYUKUR, SEBAK

Semua sedia maklum mengenai pemergian penyanyi, Allahyarham Siti Sarah Raissuddin yang membuatkan membuatkan ramai sebak. Malah, ramai seolah tidak percaya arwah sudah pergi menghadap Ilahi.

Menerusi satu perkongsian terbaru, suami kepada arwah Sarah iaitu pelawak Shuib Sepahtu telah meluahkan rasa syukur dan sebak apabila ada pihak yang sudi melakukan solat jenazah ghaib dari Masjidil Haram untuk isterinya.

Menurut Shuib, dia menerima satu kiriman video solat jenazah untuk Allahyarham isterinya yang diadakan di Masjidil Haram. Kata Shuib lagi, betapa Allah begitu menyayangi isterinya.

Klik untuk gambar besar

"Allahuakbar, ALLAH MAHA BESAR. Dapat kiriman video solat ghaib jenazah dlm MASJIDIL HARAM  ALLAH TERLALU SAYANG U IBU,,, BERGEMBIRALAH DISYURGA BIDADARI KU SITI SARAH," tulis Shuib.

Perkongsian Shuib itu mendapat pelbagai reaksi daripada netizen termasuk Ustaz Ebit Lew dan Ustaz Abdullah Khairi yang turut cemburu dengan kebaikan dilakukan Siti Sarah sehingga didoakan sampai ke Masjidil Haram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - PENYANYI LAGU 'APO KONO EH JANG' KEMBALI KE RAHMATULLAH

Pada jam 8.39 malam semalam, penyanyi yang popular pada era 1980-an menyanyikan lagu 'Apo Kono Eh Jang' secara duet dengan Ally Noor iaitu Mastura Ismail, 65, telah meninggal dunia akibat kanser ovari di kediamannya di Bandar Sungai Long, Kajang.

Anak saudaranya yang juga penyanyi, Oja, 42, ketika dihubungi berkata, Allahyarham ibu saudaranya itu dibawa pulang dari Institut Kanser Negara (IKN), Putrajaya kira-kira jam 3 petang dalam keadaan tidak sedar.

"Dia juga bergantung kepada alat bantuan pernafasan. Kesihatannya merosot sejak tahun lalu dan makin merosot selepas pemergian suaminya. Kami reda kerana dia sudah sakit lama.

"Arwah memohon maaf kepada kami semua kelmarin dan itu membuatkan kami sebak. Itu antara tanda-tanda yang membuat kami menerima suratan Allah SWT," jelasnya yang dipetik sebagai kepada Harian Metro.

Klik untuk gambar besar

Menurut Oja, sejak tahun lalu Mastura kerap dimasukkan ke hospital sebelum doktor mengesahkan Allahyarham menghidap kanser ovari tahap empat.

"Doktor juga tidak menyarankan untuk arwah menjalani rawatan kimoterapi kerana tubuhnya sudah terlalu lemah," tuturnya.

Oja atau nama sebenarnya Daninaz Huza Daud berkata, jenazah Mastura dikebumikan di Tanah Perkuburan Islam Sungai Long, pagi hari ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"INI BUKAN SATU TUGAS YANG MUDAH TETAPI SAYA AKAN BERUSAHA..." - SYED SADDIQ JAWAB SALAM YASIN SULAIMAN

"Saya menerima satu laporan dan klip video tentang seorang penggiat seni yang ditahan kerana terlibat dalam aktiviti ganja dan dadah. Saya tidak akan mengulas berkenaan kes ini dan akan serahkan kepada pihak mahkamah dan peguam. Saya tidak mahu mengganggu perjalanan kes. Saya cuma nak ulang pendirian saya dalam isu penggunaan ganja/kanabis.

"Sejak menjadi menteri pada 2018-2020, saya konsisten dalam menggesa kerajaan untuk membenarkan penggunaan ganja dalam bidang perubatan (medical cannabis). Malah, Kementerian Kesihatan di bawah bekas menteri, YB Dr Dzulkefly pun ada keluarkan beberapa kenyataan tentang kesediaan MOH untuk membuka ruang kajian perubatan kanabis di Malaysia.

"Ia juga disambut dan diteruskan di bawah Menteri Kesihatan YB Khairy Jamaluddin sekarang. Keputusan dan desain ini dibuat karena kita ikut fakta, data dan said. Bukan buat sebab "trend" atau cakap-cakap orang. Ia boleh dijadikan sumber rawatan alternatif untuk banyak pesakit.

"Saya juga pernah berbahasa dalam Dewan Rakyat tentang potensi perubatan kanabis jika ia dibenarkan di Malaysia. Lebih 40 buah negara sudah membenarkan penggunaan kanabis untuk perubatan. Nilai pasar industri ini cecah RM60 billion," demikian maklum Ahli Parlimen Muar, Syed Saddiq Syed Abdul Rahman yang tampil memberikan respon berhubung namanya disebut oleh penyanyi nasyid dan komposer, Yasin Sulaiman.

Klik untuk gambar besar

Saddiq menerusi satu kenyataan di Facebook rasmi miliknya menjelaskan untuk meluluskan penggunaan ganja dalam bidang perubatan bukan satu tugasan yang mudah. Namun Saddiq menegaskan akan berusaha bersungguh-sungguh untuk memastikan ada perkembangan positif kelak.

"Saya sendiri ambil tanggungjawab dalam memperkenalkan industri ini di negara kita. Ini bukan satu tugas yang mudah tetapi saya akan berusaha bersungguh-sungguh untuk pastikan ada perkembangan yang baik nanti," jelas Saddiq yang sebelum ini ketika bergelar menteri, telah menggesa kerajaan untuk membenarkan penggunaan ganja dalam bidang perubatan (medical cannabis).

Terdahulu, hadir di Kompleks Mahkamah Petaling Jaya berikutan penahanannya kerana mengusahakan tanaman ganja di kediamannya di Kota Damansara pada 24 Mac lalu. Yasin sempat 'mengirim salam' pada Syed Sadiq dan meminta untuk menyegerakan isu kebenaran penggunaan kanabis untuk perubatan di Parlimen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SARI YANTI SELAMAT BERSALIN - JEP SEPAHTU BERGELAR BAPA

Tahniah kami ucapkan kepada Jep Sepahtu yang telah bergelar bapa apabila isteri, pelakon Sari Yanti selamat melahirkan anak sulung mereka kelmarin.

Perkara tersebut dikongsikan di beberapa akaun laman sosial termasuklah Sinar FM yang juga merupakan lokasi Jep ke udara setiap pagi.

Melalui gambar yang dimuatnaik itu juga, Jep dan Sari sempat menyampaikan rasa terima kasih tidak terhingga buat peminat yang tidak henti-henti mendoakan agar segala urusan mereka berjalan dengan lancar.

Klik untuk gambar besar

Untuk pengetahuan anda, bayi mereka berkongsi tarikh lahir yang sama dengan rakan pelawak serta konti Jep iaitu Rahim.

Pastinya, ramai yang tidak sabar ingin melihat wajah bayi pasangan yang bernikah pada 25 Februari 2017.

Apa pun, semoga semoga kehadiran 'orang baru' dalam kehidupan Jep dan Sari akan menambah lagi seri dan dilimpahi dengan rezeki.

www.myartis.com / Sumber: Sinar FM IG & Jep Sepahtu IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SAJAT SEDIAKAN RUMAH BARU UNTUK KELUARGA DAIF: "DOAKAN AGAR DAPAT BANTU LEBIH BANYAK"

Menerusi muatnaik di laman Instagram, usahawan kosmetik, Nur Sajat sejak kebelakangan ini dilihat aktif menghulurkan bantuan makanan kepada keluarga susah dan mereka yang terkesan susulan Perintah Kawalan Pergerakan (PKP) kerana COVID-19.

Menerusi perkongsian di Instagram, Sajat berkata dia sedih dan sayu apabila mengunjungi sebuah ruamh yang begitu daif didiami keluarga susah. Malah, Sajat seakan tidak percaya ada keluarga tinggal di rumah seperti itu.

Berhasrat untuk berkongsi rezeki, Sajat berkata dia akan menyediakan tempat tinggal baru dengan kelengkapan rumah buat dua keluarga daif. Malah, Sajat berkata dia sanggup membayarkan sewa setiap bulan rumah tersebut.

Klik untuk gambar besar

"Dengan rezeki Sajat ada ini, Sajat akan mengambil rumah sewa yang lengkap dengan kelengkapan rumah buat 2 keluarga ini untuk membesarkan anak dengan selesa. Tak apa lah tiap tiap bulan biarlah Sajat bayar semua sewa rumah baru itu nanti.

"Tak sanggup Sajat melihat keadaan rumah usang yang macam ini. Hanya Allah sahaja yang tahu keadaan mereka," kata Sajat yang turut meminta orang ramai mendoakan agar dia dapat membantu lebih banyak keluarga susah diluar sana untuk meringankan beban mereka.

www.myartis.com / Sumber & foto: Rotikaya & Instagram Nur Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - ZIZAN & RAKAN KENYANG MAKAN 'AIR TANGAN' NEELOFA

Kalau dikata, mereka bertemu secara tak sengaja di Los Angeles, pasti ramai yang tak percaya. Heh! Tentulah Neelofa, Zizan dan rakan artis lain ni telefon atau whatsapp sesama mereka, baru boleh jumpa... ya tak?

Hasilnya, Neelofa telah menunjukkan kepakarannya memasak untuk 'jamu' Zizan dan yang lain makan di tempat penginapannya. Kalau diamati, 'okey' juga masakan Neelofa. Kata Zizan "Sorang asal Kelantan, sorang asal ganu.. tapi di Los Angeles kami bertemu. Sedapnya dia masak tadi thanks Lofaaa.”

Klik gambar untuk imej besar...


BILA AMERUL AFFENDI 'TAYANG' PERNAH MENANG ANUGERAH LUAR NEGARA: "MAAF TERHENSEM PULAK... FINAS DIAM JE TU?

Semua sedia maklum mengenai isu yang ketika ini masih lagi menjadi perdebatan hangat dikalangan rakan artis dan pengguna media sosial dimana ia mengulas berhubung pelakon baru perlu mempunyai raut wajah yang kacak dan cantik setelah ia diutarakan oleh pengarah terkenal, A.Aida baru-baru ini.

Antara selebriti yang tampil menyuarakan pendapat mereka adalah seperti Amerul Affendi, aktres Nasha Aziz dan juga pengarah Fadzil Teh.

Amerul yang sememangnya diketahui ramai sebagai pelakon berbakat dan versatil itu menerusi Twitetr miliknya tampil mengkritik pendirian A.Aida baru-baru ini.

Terbaru, pelakon filem 'Mencari Rahmat' itu ada 'mengusik' Finas apabila dia memuat naik video dia tampil kacak bergaya ketika menerima anugerah Pelakon Pembantu Terbaik di Asian International Film Festival.

Klik untuk gambar besar

"Maaf ter-hamsem pulak. Finas diam je tu.? Dah kenapa? Terkesima ke? p/s : Ini semasa menerima anugerah "Best Supporting Actor di Asian International Film Festival"," tulis Amerul.

Menjengah ke ruangan komen, rata-rata pengguna laman sosial memuji ketampanan Amerul selain memuji taraf lakonannya yang tidak dinafikan, dekat di hati penonton.

"Ni baru wajah melayu betul. Dah la berlakon pun power. Wajah mix badan berkepok-kepok berlakon ala kadar je," kata pengguna laman sosial.

Dalam pada itu, ramai juga yang mendoakan agar Amerul 'jalan terus' dan tidak mensia-siakan bakat yang dikurniakan Allah S.W.T kepada dirinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAHU TERKEHEL - ISTERI AJAK SHIRO DIRAWAT DI HOSPITAL

Menerusi laman Instagram pelakon dan pelawak Ajak Shiro, isterinya itu telah dimasukkan ke dalam hospital akibat terkehel tulang bahu.

Ajak telah memuatnaik foto isterinya bersama imbasan X-tray bahagian bahu berserta kapsyen berbunyi "Sabar eh sayang… Baba tengok pun dah rasa sakit.. Doakan yang baik2 insyaallah. Afifah Amin.

Selain itu, Ajak juga turut meluahkan rasa kebimbangannya terhadap kecederaan yang dialami oleh isteri kesayangannya.

"Ibu bukan chef, tapi bila ibu masak Ba makan sedap rasa. Ibu bukan Guru Kaunseling, tapi bila Baba kusut ibu buat Ba tenang dada. Ibu bukan doktor, tapi bila Baba sakit ibu teman sakit tu takde.

"Sekarang ibu sakit, Jadi Ba buat benda yang sama. Harapnya samalah rasa yang Baba rasa tu, kalau sakit jugak maknanya Baba kena keluor la xleh teman... Ba keluar jap eh sayang, kejap lagi naik lagi," luahnya.

Dalam pada itu, melalui IG isterinya, Afifah Amin juga menyatakan rasa terharu dengan tindakan suaminya yang sanggup tidak tidur malam semata-mata ingin memantau keadaannya.

"Tq sayang sebab jaga ibu semalaman.. Nampak baba risau sangat semalam. Sampai pagi baba tak tidur sebab monitor ibu itu ini, ibu sayang baba," tulis isteri Shiro.

Sementara itu, ruangan komen IG kedua pasangan ini dipenuhi dengan komen pengikut IG yang mendoakan kesembuhan isteri pelawak tersebut.

Sehingga kini, Afifah masih dirawat di Pusat Perubatan Tropicana, Kota Damansara dan sedang menunggu keputusan doktor.

Sumber: Astro Gempak & Ajak Shiro IG

Foto: Ajak Shiro IG & Afifah Amin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"ISTERI SUDAH LALUI MACAM-MACAM" - ALIFF AZIZ MOHON MAAF, KESAL

"Isteri saya sudah lalui macam-macam. Saya memberikan masalah kepadanya. Saya berasa sangat bersalah terhadapnya. Saya kesal atas apa yang terjadi dan saya tidak mahu nafikan kesalahan saya. Setiap manusia pasti buat salah. Dalam kes saya, diakui ia memang berpunca daripada saya.

"Nak caci, maki dan hamun saya silakan. Cuma, jangan komen apa yang anda tidak tahu. Soal hubungan dan rumah tangga saya dengan isteri, biar saya yang selesaikan. Banyak perkara yang perlu dibuat dan diperbetulkan. Kesilapan saya pada Allah, biar saya uruskan.

"Kesalahan saya pada ibu bapa, itu tanggungjawab saya. Setiap kesalahan yang terjadi ada punca. Dalam kes saya, saya mengakui menjadi punca kepada semuanya. Perkara sebenar pun sudah terbukti. Jadi, saya ingin memohon maaf kepada semua.

"Bagi saya perlu untuk akui jika ia memang salah," tutur penyanyi dan pelakon Aliff Aziz yang tampil membuat permohonan maaf malam semalam menerusi sesi video live di Instagram, berhubung isu rumah tangganya dan mengakui semua yang terjadi adalah salahnya serta dirinya menjadi punca pada semuanya.

Klik untuk gambar besar

Dalam pada itu, Aliff memberitahu dia kesal di atas tindakannya itu dan rasa bersalah terhadap Bella kerana sering memberikan masalah kepada isterinya itu. Katanya lagi, dia sedang cuba membetulkan semula keadaan dan masalah rumah tangganya.

Sejak timbul kekecohan mengenai kontroversi melanda dirinya apabila didakwa berlaku curang terhadap isterinya, Bella Astillah sekali lagi apabila menjalin hubungan dengan pelakon Oktovia Manrose, Aliff dilihat tidak memberikan sebarang komen.

Malah sebelum ini, Aliff yang berasal dari Singapura itu meminta agar diberi ruang untuk berbincang dengan keluarga sebelum mengeluarkan sebarang kenyataan berhubung isu tersebut.

Menurut bapa kepada seorang cahaya mata lelaki bernama Mohamad Ayden Adrean itu, dia mengadakan sesi live itu bukan untuk menegakkan benang yang basah. Dalam masa sama, dia tidak kisah jika selepas ini orang ramai masih terus bercakap mengenai dirinya terutama kontroversi yang berlaku.

"Saya bukan nak cakap siapa yang salah. Malah banyak artikel keluar dan Via (Oktovia) pun sudah minta maaf dan tidak menafikan apa yang berlaku. Memang kami yang bersalah. Sekarang, saya cuba untuk 'move on' dengan apa yang berlaku. Saya juga mahu minta maaf kepada seluruh keluarga saya.

"Adik-beradik saya juga marahkan saya kerana menjadi punca umi (mak) saya dihentam netizen. Selepas ini, nak cakap apa, cakaplah. Saya sudah luahkan semuanya apa yang saya rasa. Selepas ini saya tidak mahu memberikan sebarang komen lagi. Insya Allah, selepas ini segalanya berjalan baik," katanya.

Menerusi sesi live itu, Aliff menafikan dakwaan segelintir pihak mendakwa status dimuatnaik ibunya di laman sosial adalah untuk menutup kesalahan dirinya.

"Apa yang umi muat naik bersifat menyeluruh. Tidak ada kaitan langsung dengan Bella, malah jauh sekali nak menutup kesalahan saya. Saya lebih tahu umi macam mana. Kalau apa yang saya buat salah, dia akan tegur dan marah.

"Apabila, status berkenaan menimbulkan persepsi berbeza daripada netizen, ini yang perlu saya betulkan. Kasihan umi kena hentam dan kritik gara-gara status itu. Kalau ikutkan dia halang saya daripada membuat sesi live perkara ini. Dia cakap, biarlah orang nak cakap apa mengenainya," ujarnya.

Selepas ini, pelakon drama 'Sejuta Rasa Buat Adelia' itu tidak akan memberikan sebarang komen lagi dan berharap agar masalah yang dihadapi dapat diselesaikan dengan baik.

Terdahulu, rumah tangga mereka terpalit dengan kontroversi apabila Aliff dikatakan menjalinkan hubungan bersama pelakon Afifah Nasir pada tahun 2017. Namun, selepas kejadian itu, Bella memaafkan Aliff dan memberinya peluang kedua.

www.myartis.com / Sumber & foto: Harian Metro, Beautifulnara, Aliff Aziz & Bella Astillah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUNCUL DALAM MV ERRA: "TIDAK SALAH... TAKKAN JADI ISU?" - SHAHIR

Mengulas kemunculannya dalam video muzik single terbaru bekas kekasihnya, primadona Erra Fazira iaitu 'Menangkah Cinta', juara Akademi Fantasia musim kelapan (AF8), Shahir Zawawi berkata, mereka tiada masalah bekerjasama, biarpun sudah tiada apa-apa ikatan.

Namun akui Shahir, pada mulanya, dia agak keberatan memberikan kata persetujuan. Bukan kerana bimbang kisah hubungan cinta tidak kesampaian mereka kembali dibangkitkan, sebaliknya dia risaukan perubahan susuk tubuhnya yang semakin berisi.

"Tidak salah saya memberikan sokongan kerana kami berada dalam bidang yang sama. Takkan berlakon bersama pun jadi isu? Erra menghubungi saya pada 4 September lalu dan menyuarakan hasrat mengundang saya tampil saya dalam video muzik terbarunya. Saya tidak terus memberikan kata persetujuan kerana hati masih berbelah bahagi.

Klik untuk gambar besar

"Saya belum bersedia, malah tidak selesa beraksi depan kamera kerana pertambahan berat badan. Bimbang juga jika kemunculan saya itu hanya merosakkan video muzik terbabit. Berulang kali perkara itu ditanyakan kepada Erra, tetapi dia terus meyakinkan saya hingga akhirnya saya bersetuju membuat kemunculan," ujarnya.

Penyanyi lagu 'Kebahagiaan Dalam Perpisahan' itu berkata, dia hanya mempunyai seminggu membuat persediaan, termasuk menurunkan sedikit berat badannya sebelum ke lokasi penggambaran video muzik arahan Hafiz Hamidun itu.

"Sepanjang seminggu itu, saya banyak bersenam, selain menjaga diet supaya tampil selesa pada hari penggambaran," katanya yang kini sudah tidak mempunyai hubungan dengan Erra lagi selepas ibu kepada Engku Aleesya itu membuat pengakuan pada 12 Julai lalu, bahawa hubungan mereka sudah terlerai.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JALANI RAWATAN DI BRUNEI - NINA ISKANDAR ULAS LANJUT KEMALANGAN

"Kejadian berlaku sangat pantas. Saya sedang memandu di laluan tengah dan tiba-tiba kereta saya dilanggar Ketika itu beg udara sudah terkeluar, saya hidupkan lampu kecemasan dan duduk diam dalam kereta dengan harapan ada yang datang membantu.

"Tiba-tiba kereta saya dilanggar sekali lagi dari belakang yang menyebabkan kereta berpusing dan melanggar pembahagi jalan," kata pelakon Nina Iskandar, 27, susulan kemalangan yang menimpanya, kelmarin.

Katanya, kejadian berlaku di Lebuhraya Persekutuan menghala ke Shah Alam berhampiran Petaling Jaya kira-kira 3 pagi selepas pulang dari makan malam dan set drama terbaru berjudul 'Setelah Cinta Itu Pergi'.

Nina ketika dihubungi Harian Metro melalui Whatsapp berkata, selepas dilanggar kereta pertama yang kemudian memecut laju meninggalkan tempat kejadian, dia panik dan berhentikan kereta.

Bagaimanapun, orang awam dan pemandu kereta kedua yang melanggar keretanya berhenti untuk memberi bantuan. Akibat dua kali pelanggaran dalam masa singkat, Nina cedera di bibir dan retak tulang belakang.

Klik untuk gambar besar

"Saya dibawa ke Hospital Shah Alam dan menjalani rawatan kecemasan, manakala pembantu saya membuat laporan polis di Petaling Jaya.

"Ikutkan saya perlu ditahan di wad selepas menjalani pemeriksaan Xray, jahit luka dan MRI, namun saya menolak kerana tidak suka duduk dalam wad," tuturnya.

Nina bersyukur ibunya yang kebetulan baru sampai dari Brunei akan membawanya pulang untuk menjalani proses penyembuhan dan rawatan di sana. Katanya, pada masa ini dia tidak dapat bercakap dan bergerak dengan selesa akibat kecederaan di alami.

Semalam pelakon drama 'Andainya Takdir' itu dilaporkan ditimpa kemalangan dipercayai akibat langgar lari. Peristiwa itu didedahkan rakan pelakon, Amyza Aznan yang berkongsi foto kereta yang remuk dipercayai milik Nina di laman sosial milik Amyza, lewat tengah malam.

www.myartis.com / Sumber & foto: Harian Metro & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMILIK TWITTER BERSEMBUNYI - MISHA SUDAH MAAFKAN, ANGGAP KES SELESAI

Mengulas perkembangan isu fitnah membabitkan sihir untuk meraih kemenangan dalam Anugerah Juara Lagu ke-33 (AJL33) menerusi lagu 'Sampai Bila' dan hangat diperkatakan ramai sebelum ini, penyanyi Misha Omar berkata, dia juga tidak merancang untuk membuat laporan polis secara berasingan khusus kepada pemilik akaun Twitter yang dikenali sebagai 'Penumpah Teh' itu.

"Saya tidak bercadang untuk mengambil tindakan kepada seorang pemilik akaun Twitter yang masih bersembunyi itu. Saya juga sudah memaafkannya dan anggap kes ini sudah selesai.

"Saya tidak mahu buat laporan polis khusus untuk pemilik akaun yang masih bersembunyi itu kerana tidak mahu memanjangkan lagi kes ini.

"Bagi saya pemilik akaun terbabit tidak dapat menerima hakikat dirinya bersalah sebab itu dia memadamkan akaun miliknya dan menyembunyikan diri," ujarnya.

Apa yang penting katanya, dia membawa kes fitnah membabitkan dirinya ke depan kerana memenuhi tanggungjawab sosialnya kepada masyarakat.

Klik untuk gambar besar

"Kes fitnah ini juga berjaya menyampaikan mesejnya kepada masyarakat iaitu jangan membuat fitnah tanpa kita sedar," katanya.

Misha juga menganggap permohonan maaf secara terbuka daripada dua individu terbabit dalam kes fitnahnya itu adalah satu rahmat.

Dua individu terbabit iaitu Fairuz Azwan Akhir Sepian, 32, dan Ahmad Azhar Aziz, 27, sudah membuat permohonan maaf pada sidang media sebelum ini. Pada masa sama, Misha juga meminta supaya warganet memberi komen atau menegur dengan cara yang lebih berhemah.

"Bagi saya, mereka adalah hero kerana berani tampil ke depan dan memohon maaf kesalahan dilakukan. Sebagai artis, saya memang tidak suka dengan kecaman warganet. Saya harap warganet beri komen yang membina di ruangan komen di akaun media sosial artis," tuturnya.

Terdahulu, Misha mengadakan sidang media memberi peringatan kepada beberapa individu yang menuduhnya menggunakan sihir untuk bersemuka dengannya dalam tempoh tujuh hari atau berdepan tindakan susulan.

Menurutnya, penyebaran status di laman Twitter yang mengaitkannya dengan perbuatan khurafat mencalarkan reputasi dirinya dan kerja keras sepanjang 17 tahun dalam bidang seni suara.

Komen keterlaluan itu sengaja dicetuskan pihak tertentu susulan kejayaannya pada malam kemuncak AJL 33 yang berlangsung 3 Februari lalu.

Susulan itu Misha membuat dua laporan polis, masing-masing di Balai Polis Kota Damansara dan Balai Polis Salak Selatan.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - UPDATE: FARAWAHIDA KINI SAH ISTERI  ABD SYUKUR

Update - dikemaskini:

Akhirnya, Farawahida Razali selamat menjadi isteri kepada Abdul Shukur Mohd. Zain dalam majlis pernikahan kira-kira jam 10.30 pagi tadi di Sentosa Villa, Taiping, Perak. Difahamkan, Farawahida menerima menerima mas kahwin RM1000 beserta dua bertuk cincin serta tujuh dulung hantaran yang dibalas dengan sembilan dulang.

Artikel terdahulu:

FARAWAHIDA GEMURUH TUNGGU NIKAH 16 DISEMBER

Untuk info, mereka berdua akan mengadakan majlis bersanding dan majlis resepsi di Dewan Majlis Perbandaran Taiping, Perak. Tahniah diucapkan!

Klik gambar untuk imej besar...

GAMBAR TERDAHULU:


NETIZEN KOMEN MELAMPAU - LANA NODIN BURU, AMBIL TINDAKAN UNDANG-UNDANG

"Saya warning kepada orang luar, saya sudah hire lawyer bagi mencari mereka ni untuk diambil tindakan, sekarang ni kami sedang cari ip address untuk yang guna fake akaun. Mereka ingat guna akaun palsu tak boleh cari... saya akan cari mereka," itulah kata pelakon Lana Nodin yang berang dengan komen melampau.

Dek kerana itu, Lana atau nama sebenarnya, Mazlina Hassan Nordin, 41, mengambil tindakan undang-undang terhadap beberapa netizen yang menulis kata-kata berunsur fitnah terhadapnya. Lana berkata, dia kini dalam proses mengumpul maklumat netizen termasuk yang menggunakan akaun palsu.

Sebelum ini, Lana menerima kecaman netizen apabila secara lantang mendesak Ketua Pengarah Kesihatan, Tan Sri Dr Noor Hisham Abdullah meletak jawatan.

Dakwa pelakon 'Aku Yang Kau Gelar Isteri' ini, Dr Noor Hisham gagal menjalankan tanggungjawabnya dalam mengekang virus Covid-19 yang semakin membimbangkan di negara ini.

Klik untuk gambar besar

Dalam pada itu, Lana berkata, tindakannya menggunakan saluran undang-undang terhadap netizen adalah bagi memberi pengajaran kepada mereka supaya tidak mudah memberi komen yang boleh menjatuhkan maruah individu lain.

"Tindakan diambil itu hanya untuk berikan kesedaran kepada mereka, jangan suka-suka nak komen ikut suka hati. Komen saya tentang Dr Noor Hisham hari itu adalah berhubung dengan isu yang berlaku sekarang bukan fasal peribadi beliau.

"Yang netizen komen tiada kena-mengena... mereka hentam tentang kehidupan peribadi saya, mereka mengaibkan maruah saya, anak-anak dan suami," ujarnya.

Untuk makluman, Lana berkahwin dengan David pada 15 Mei 2015 dan dikurniakan dua cahaya mata iaitu Gia Quinn Mckienzie, 4, dan William Daud Mckienzie, 3.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL PINDAH - EMMA KONGSI RUMAH BARU SERBA PUTIH DENGAN HIASAN CERMIN

Menerusi satu entri yang dimuat naik di laman Instagram, pelakon Emma Maembong memberitahu yang dia sudah tidak sabar untuk berpindah ke rumah baru bersama suami tercinta, Muhammad Shazli Azhar.

Dalam entri tersebut, Emma berkongsi foto di ruangan ruang tamu yang kini dalam proses memasang hiasan dalaman sebelum ia boleh diduduki.

"Saya dan suami @shazli_a tak sabar tak sabarnya nak tunggu rumah baru siap. Macam ni pun dah boleh nampak lawa. Tak sabar nak tunggu hasilnya," tulis Emma di ruangan kapsyen.

Rumah yang dicat serba putih itu kelihatan sangat cantik dengan hiasan cermin melatari ruangan dinding utama. Meninjau ke ruangan komen, ramai rakan selebriti dan wargamaya memuji kecantikan hiasan dalam rumah Emma yang hampir siap itu.

Klik untuk gambar besar

"Tak sabar nak datang rumah dia," komen Aprena Manrose. - Bestnya! Tahniah Abli dan Ema," kata Yaya Zahir. - "Alhamdulillah semoga Emma selesa dengan rumah baru ni dan untuk baby juga nanti," doa seorang wargamaya.

"Nanti wajib buat house tour ya, tak sabar nak tengok rumah Emma," tulis seorang wargamaya.- "Seronoknya baby nanti duduk rumah baru," puji seorang wargamaya lagi.

Sehingga kini, foto tersebut telah meraih hampir 68,000 tanda suka daripada warga Instagram. Imbas kembali, Emma, 27 dan Shazli, 32, telah melangsungkan perkahwinan pada 20 Februari di sebuah premis acara di Bukit Damansara.

www.myartis.com / Sumber & foto: Astro Gempak & Instagram Emma Maembong

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"IA TELAH DISUNTING" - PABLO AMIRUL JAWAB ISU FOTO BOGEL

"Saya jadi mangsa siber!," akui pelakon Polis Evo, Pablo Amirul apabila gambarnya yang menampakkan sebahagian alat sulitnya tersebar di laman sosial, baru-baru ini.

Sambil mengaku sudah mengetahui perkara itu sejak tiga hari lalu, Pablo atau nama sebenarnya Amirul Hisyam Mohd Sakri, 31, berkata empat keping gambar yang tersebar itu disunting oleh pihak yang tidak bertanggungjawab.

"Saya ada melihat sekeping gambar dan saya mengaku itu badan saya, tetapi gambar yang menampakkan sebahagian alat sulit itu disunting.

"Tiada laporan polis dibuat kerana kalau saya menafikannya sekalipun, orang akan pertikaikan. Saya malas nak panjangkan cerita dan saya serahkan saja perkara ini kepada Allah," jelasnya.

Ditanya mengenai kemungkinan dirinya menjadi mangsa sabotaj, pelakon itu enggan menuduh mana-mana pihak.

"Saya bukannya pelakon popular yang membuatkan orang hendak berdengki. Entahlah, saya pun tidak mahu menuduh sesiapa. Mungkin perkara ini berlaku apabila kerjaya seni saya semakin meningkat," katanya yang sedang menjalani promosi filem video cakera padat, Last Kopek Havoc, di Pulau Pinang, ketika dihubungi.

--- IKLAN ---

Tambahnya, sebagai selebriti, beliau sentiasa menjaga diri dan memikirkan keluarga sebelum melakukan sesuatu perkara.

Kontroversi gambar bogel pelakon berbakat itu timbul apabila empat keping foto memaparkan seorang lelaki tanpa seurat benang yang dipercayai dirinya tersebar di laman sosial.

Dua daripada gambar terbabit memaparkan separuh wajah mirip pelakon terbabit manakala dua lagi menampakkan sebahagian alat sulitnya.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


27 TAHUN NIKAH - ERMA FATIMA & BADE AKHIRNYA BERCERAI TALAK SATU

"Apa yang boleh saya katakan, soal mati dan jodoh itu, ketentuan Tuhan dan jika ini ketentuannya, saya sangat reda," ujar pengarah dan pelakon Erma Fatima yang reda apabila sah bercerai talak satu dengan pengarah terkenal Bade Azmi setelah 27 tahun mendirikan rumah tangga.

Bade atau nama sebenarnya Badaruddin Azmi, 53, melafazkan cerai di hadapan Hakim Syarie Shaiful Azli Jamaludin di Mahkamah Rendah Syariah Gombak Timur kira-kira pukul 11.35 pagi hari ini.

Difahamkan, Bade hadir secara berasingan menaiki motosikal kira-kira pukul 10.30 pagi, manakala Erma atau nama sebenarnya Fatimah Rahmad, 49, berjubah hitam tiba di mahkamah pukul 11 pagi bersama adiknya Betty Rahmad.

Bade selaku plaintif kes itu memfailkan permohonan bercerai pada 10 Ogos mengikut Seksyen 47 Enakmen Undang-Undang Keluarga Islam Negeri Selangor 2003.

Klik untuk gambar besar

Erma diwakili peguam Datuk Jamal Mohd Lokman Sulaiman sementara Bade tidak diwakili peguam.

Untuk rekod, Bade dan Erma yang bernikah pada 30 November 1991 itu mempunyai lima anak angkat iaitu Syamil Ikhwan, 24, Ahmad Arir, 22, Ahmad Aifin, 20, Citra, 15, dan Nurain, 11.

Bagaimanapun pada awal 2014, Bade telah berkahwin dengan wanita bernama Aida berasal dari Pahang. Hasil perkahwinan tersebut pasangan dikurniakan dua cahaya mata.

Pada tahun 2015, Erma pernah memfailkan perceraian namun menarik balik permohonan tersebut selepas kedua-duanya mengaku masih saling sayang menyayangi.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TEMUI TIGA OBJEK MISTERI - AERIL MAAFKAN PENYIHIR

"Setiap orang ada ujian, cubaan dan dugaan masing-masing. Hanya dengan pertolongan ALLAH sahaja segalanya dipermudahkan jalan keluarnya dan mampu dihadapi dengan tenang.

"Begitu juga dengan saya, Alhamdulillah .... ALLAH hantarkan bantuannya menerusi orang yang arif - saya dan keluarga terselamat daripada permainan ilmu sihir 'seseorang' baru-baru ini.

"Barangkali ada salah dan khilaf yang saya tak sedari, saya dengan rendah hati memohon maaf pada pihak yang terasa hingga tergamak melakukan percubaan sihir itu," demikian kongsi Aeril Zafrel, yang mendedahkan dia dan keluarganya hampir menjadi mangsa sihir apabila menemui tiga objek misteri, baru-baru ini.

Klik untuk gambar besar

"Sejujurnya saya memaafkan perbuatan aniaya 'pihak itu' kepada saya. Selebihnya saya serahkan pada ALLAH Rafiqul A'la. Semoga bertaubat dengan sesungguhnya.

"Sekiranya masih ada lagi rasa tidak puas hati atau ingin melampiaskan amarah atau menegur kesilapan saya - marilah bertemu secara nyata dan insyaALLAH saya akan berlapang dada untuk mendengarnya dan membetulkan apa jua kesalahan saya jika ada.

"Saya mohon ampun maaf pada semua. Saya serahkan diri saya, isteri dan anak2 kepada sebaik-baik tempat berlindung dan perlindungan Yang Maha Menyelamatkan - ALLAHhu Robbi," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA MASIH LAGI HIDUP..." - ANAK KESAL BERITA PALSU KEMATIAN BAPANYA, JAMALI SHADAT

Nampaknya berita palsu meninggal dunia tidak berkesudahan apabila tular di media sosial hari ini mengenai ada sesetengah pihak yang tidak bertanggungjawab mendakwa bintang veteran, Datuk Jamali Shadat, 78, pula telah meninggal dunia.

Berita palsu itu difahamkan telah tersebar menerusi Facebook dan juga Whatsapp. Sehubungan dengan itu, anak kepada Datuk Jamali iaitu Fauzi Jamali, 48, telah tampil menafikan berita tidak benar itu dan berkata bahawa bapanya masih lagi hidup, malah berada dalam keadaan baik.

Ketika dihubungi media, Fauzi yang kesal dengan penyebaran maklumat palsu itu turut memberitahu bahawa dia dan ahli keluarganya telah menerima banyak panggilan dan pertanyaan mengenai kesahihan cerita itu.

Klik untuk gambar besar

"Itu berita palsu! Daripada Subuh saya terima banyak panggilan dan pertanyaan mengenai kesahihan berita itu. Janganlah sebarkan benda yang tak betul dan mereka yang nak kongsi berita itu pun pastikan dapat daripada sumber yang benar. Dia masih lagi hidup dan kita doakan yang baik-baik untuk kesihatannya," katanya.

Sebelum itu, beberapa pengguna laman Facebook berkongsi status mengenai pemergian pelawak era 1980-an ini. Sementara itu, Fauzi memaklumkan kondisi bapanya masih lagi dalam keadaan uzur, namun sudah ada selera makan.

"Doktor terpaksa menggunakan drip bagi memasukkan air ke dalam badan ayah selepas dia tidak mahu makan sejak minggu lalu. Keadaan masih sama tapi Alhamdulillah, ayah sudah ada sedikit selera makan, kita bagi dia makan sedikit tapi kerap," ujarnya.

www.myartis.com / Sumber: mStar & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKHIRNYA PUTERI SARAH SAH BERCERAI TALAK SATU

Pada jam 12.25 tengah hari di Mahkamah Rendah Syariah di sini, hari ini, pelakon Puteri Sarah Liyana, 38, akhirnya disahkan bercerai talak satu dengan suaminya, pengarah filem Syamsul Yusof, 39, setelah sekian lama naik turun mahkamah.

Difahamkan, Syamsul atau nama sebenarnya Mohd Syamsul Mohd Yusof melafazkan cerai talak satu kepada isteri pertamanya itu di hadapan Hakim Syarie Akmalluddin Ilyas, selepas mahkamah membenarkan permohonan cerai yang difailkan Puteri Sarah mengikut Seksyen 47 Akta Undang-Undang Keluarga Islam (Wilayah-Wilayah Persekutuan) 1984.

Akmallluddin kemudian mensabitkan berlaku perceraian dan memerintahkan Puteri Sarah atau nama penuhnya Puteri Sarah Liyana Megat Kamaruddin menjalani tempoh edah selama tiga bulan dan mendaftarkan perceraian mereka.

Untuk makluman, Syamsul dan Puteri Sarah berkahwin pada 8 Mac 2014 dan hasil perkahwinan itu mereka dikurniakan dua cahaya mata Syaikul Islam, 6, dan Summayah, 4.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMILIHAN JURI MLM 2021 - SHAHROL TAMPIL PERSOALKAN, BANDING DENGAN INDONESIA

"Hadir menonton live dari rumah menyokong sahabat-sahabat yang bertanding musim terbaru Maharajalawak Mega 2021. Tidak meletakkan high expectations kerana semua kumpulan baru dibentuk walau ada peserta lama. Gelak tawa sedikit suram kerana penonton yang kurang atas faktor SOP.

"Ada satu isu yang sering dibangkitkan dari dahulu ialah juri. Sepatutnya juri adalah mereka dari kalangan pelawak atau yang mempunyai pengalaman pernah buat persembahan di atas pentas kerana mereka lebih arif dan boleh memberi teguran yang boleh membina supaya peserta tahu di mana kesilapan.

"Dengan itu kualiti persembahan boleh ditingkatkan dari peserta di minggu hadapan. Jika dibandingkan program pertandingan komedi di Indonesia, jurinya semua berpengalaman luas dalam bidang komedi jadi mereka tahu kesilapan dan memberi teguran yang membina. Jadi peserta dapat memperbaiki jadi yang lebih baik minggu hadapan.

Klik untuk gambar besar

"Tapi bila dilihat program nyanyian seperti Gegar Vaganza semua juri memang power dalam bidang muzik seperti Dato Ramli MS dan lain-lain. Kalau nak rating amik la Zul Ariffin 😏. Jangan marah, cuma teguran sejak dulu dan niat saya nak lihat kualiti komedi Malaysia boleh setara Indonesia malah lebih baik lagi 🙏," itulah luahan pendapat pelawak Shahrol Shiro yang tampil mempersoalkan barisan juri Maharaja Lawak Mega 2021 (MLM 2021) yang sepatutnya dipilih dalam kalangan pelawak berpengalaman.

Jelasnya, perkara ini sememangnya menjadi isu setiap kali MLM berlangsung. Menurutnya, teguran juri yang berpengalaman membantu peserta membetulkan kesilapan serta kualiti persembahan. Dengan cara itu, kualiti lawak peserta boleh ditingkatkan pada persembahan minggu berikutnya.

Shahrol turut memuji barisan juri pertandingan program komedi Indonesia yang terdiri daripada 'otai' dalam bidang lawak. Mereka mengkritik dan memberitahu di mana kesalahan berlandaskan pengalaman mereka agar peserta Stand Up Comedy Indonesia. Jika dilihat, profil mereka ini bukan 'kaleng-kaleng', salah seorang daripada juri pernah membuat persembahan stand up komedi di 24 kota di lima benua dunia.

Maka dari itu, Shahrol mencari kualiti dalam sebuah kritikan. Jika persembahan itu bagus, juri haruslah memujinya. Jika tidak bagus, juri harus menjelaskan apa yang perlu diperbetulkan. Dia memberi gambaran bagaimana jika pemain bola sepak profesional meminta komen dan nasihat daripada mak andam. Nasihat yang diterima mestilah berkaitan dengan solekan sebelum masuk ke padang.

"Kualiti sebuah kritikan. Jika bagus dipuji jika salah dibetulkan. Beritahu apa yang salah agar dapat diperbetulkan agar menjadi lebih baik atas pengalaman dan ilmu selari dengan bidang. Analoginya apa akan jadi jika pemain bola sepak profesional tapi minta komen dan nasihat dari seorang mak andam? Jawapannya disuruh mekap dan 'touch up' sebelum masuk padang, jangan lupa bawa kotak tisu senang nak lap peluh nanti," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - AKSI MANJA GAYATRI DISISI ZUL ARIFFIN

Bukan selalu kita dapat menatap aksi dan gaya manja Gayatri Su-Lin Pillai dan kekasih hatinya Zul Ariffin.

Terkini, mereka berdua telah bercuti di Bali, Indonesia sambil posing 'maut' seolah membayangkan yang mereka sudah bersedia untuk 'makan nasi minyak'.

Bagaimanapun, mereka bukan pergi berdua sahaja tau... family pun ikut sama. Heh.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SAMAN FITNAH: SHILA AMZAH KALAH, BAYAR RM20K - INI TEGURAN WARTAWAN

Penyanyi Shila Amzah atau nama sebenarnya Nurshahila Amir Amzah semalam dilaporkan telah kalah dalam kes saman yang difailkan terhadap salah seorang wartawan hiburan akhbar Kosmo sekitar tahun 2014.

Pihak Shila mendakwa artikel yang ditulis oleh wartawan Kosmo berunsur fitnah itu disiarkan dalam akhbar berkenaan pada 17 September 2014.

Mahkamah Tinggi Kuala Lumpur turut memerintahkan penyanyi itu dan syarikat Shila Amzah Entertaiment Bhd. selaku plaintif membayar kos sebanyak RM20,000 kepada akhbar Kosmo selaku defendan.

Klik untuk gambar besar

Shila, 27, yang diwakili peguam K. Mahendra dan syarikatnya, Shila Amzah Entertainment Berhad selaku plaintif memfailkan saman terhadap defendan pada 16 Januari 2015.

Dalam masa sama, perkara itu mendapat perhatian Presiden Persatuan Wartawan dan Penulis Hiburan Malaysia (WHAM) iaitu, Datuk Tengku Khalidah Tengku Bidin.

Menerusi akaun Instagram miliknya, beliau ada membuat sedikit teguran. Menurut Tengku Khalidah, seseorang artis itu bukan menerima pujian sahaja, tetapi mereka juga harus bersikap terbuka sekiranya dikritik.

Maliah (mendukung anak) bersama barisan peguamnya selepas menang kes saman

Sumber & foto: Kosmo & Tengku Khalidah Tengku Bidin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ABPBH 3.0: "PULANG AWAL ELAK 'DRAMA' " - NEELOFA NAFI KECEWA

Ramai tertanya adakah pelakon dan pengacara, Neelofa yang pulang lebih awal sebelum malam kemuncak ABPBH berakhir Ahad lalu itu sebenarnya kecewa dek kerana gagal mendapat gelaran 'Bintang Paling Popular' yang pernah dimenanginya pada tahun 2016.

Tidak mahu segala spekulasi liar mengenai isu tersebut, pemilik nama penuh Noor Neelofa Mohd Noor memberitahu  tindakan beliau untuk meninggalkan majlis tersebut dengan lebih awal kerana ingin mengelakkan 'drama', sekali gus mencetuskan situasi kurang enak pada majlis berkenaan.

"Sebelum orang reka spekulasi yang bukan-bukan, sekali gus mencetuskan drama, lebih baik saya tidak ke depan. Kebetulan saya datang lewat selepas lebih sejam acara bermula, jadi saya pun berada di belakang pentas hinggalah tugas saya selesai.

"Memang saya langsung tidak jumpa sesiapa yang berada di depan pentas," katanya ketika ditemui media pada majlis pelancaran koleksi Naelofar Hijab Raya 2017.

Klik untuk gambar besar

Bagaimanpun, Neelofa tidak menjelaskan secara terperinci apakah 'drama' yang dimaksudkan. Namun begitu, ada sesetengah pihak beranggapan perkara itu mungkin ada kaitan dengan pelakon lelaki yang pernah dikaitkan dengannya sebelum ini, Fattah Amin

Ditanya apakah beliau ada menghubungi Fattah untuk mengucapkan tahniah di atas kemenangannya, Neelofa yang berjaya mengekalkan trofi Pengacara TV Popular, enggan menjawab pertanyaan berkenaan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"DULU SAYA KAT WAD RAMAI BAGI... BILA BEBAS COVID SAYA PULAK BANTU" - ASHRAF MUSLIM

Menerusi satu entri yang dimuatnaik di laman Instagram, pelakon Ashraf Muslim telah memberitahu yang dia telah melawat Pusat Kawalan Kusta Negara (PKKN) bagi untuk memberi sumbangan kepada pesakit serta frontliners yang bertungkus-lumus dalam usaha menangani wabak Covid-19.

Di samping itu, Ashraf turut menitipkan ucapan terima kasih kepada petugas barisan hadapan yang telah banyak memberi bantuan kepada dirinya untuk sembuh daripada wabak tersebut. Turut bersama dalam sesi lawatan berkenaan ialah rakan penyanyi dan pelakon Izzue Islam.

"Alhamdulillah.. bersama Pok Jue kita pergi melawat Pusat Kawalan Kusta Negara dgn memberikan sedikit sumbangan kepada pihak PKKN utk pesakit dan frontliners yg bertugas. Terima kasih Dr Azlin yg memudahkn cara kami disana," tulisnya.

Klik untuk gambar besar

Dalam pada itu, pelakon berusia 38 tahun ini sempat menyatakan rasa rindu dengan kenangan ketika menjalani rawatan di pusat rawatan berkenaan: "InsyaAllah... ada rezeki lagi kami akan datang lagi. Dulu saya kat wad ramai jer yang bg sumbangan dan sekarang bila saya dah bebas dr covid turn saya pulak untuk bantu.

"InsyaAllah kenangan di #Wad31 takkn dilupakan.. Terima kasih @izzueislam for the time.. teruskan jue usaha-usaha mcm ni... @izzueislam @ashrafslegacy @ashrafmuslimsmuayyid #salamsayangsampaikesyurga," tulis Ashraf yang sebelum ini disahkan positif wabak Covid-19 pada penghujung bulan Mac dan telah kembali sembuh pada 7 Mei lalu.

www.myartis.com / Sumber & foto: Media Hiburan & Instagram Ashraf Muslim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SHAHEIZY SAM TAYANG BADAN SADO, 'SIX PACK'

Pelakon Shaheizy Sam kelmarin sempat memuatnaik gambar dan menayangkan bentuk badan barunya yang mempunyai 'six pack' menerusi akaun Instagram miliknya.

Gambar tersebut telah mendapat perhatian peminat yang rata-rata memuji Sam kelihatan lebih seksi dan sado.

Kami tahu Sam memang sanggup berbuat apa sahaja demi menjayakan sesuatu watak yang diberikan kepadanya.

Demi membawakan watak Inspektor Khai dalam filem 'Polis Evo 2', Sam berusaha cukup keras untuk mendapatkan badan yang lebih tegap dan memenuhi ciri-ciri seorang 'supercop'.

Tahniah kami ucapkan kerana usaha Sam memang berbaloi kerana hasilnya cukup mengagumkan.

Klik untuk gambar besar

www.myartis.com / Foto: Instagram Shaheizy Sam

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"KEKASIH SAYA BUKAN SUAMI SHARIFAH SAKINAH - WANITA TAMPIL NAFI

"Bila benda ini sudah viral makin teruk dan kawan-kawan serta keluarga pun dah nasihatkan, jadi saya terpaksa muatnaik gambar my boyfriend.

"Dan ya, teman lelaki saya bukan suami dia (Sharifah Sakinah) atau suami siapa-siapa, bukan tunang atau kekasih siapa-siapa.

"Saya tidak tahu macam mana orang boleh kata sama," kata seorang wanita yang tampil menjelaskan bahawa teman lelakinya bukanlah suami kepada aktres Sharifah Sakinah seperti yang dituduh netizen pada Jumaat.

Wanita yang menggunakan nama Memey itu berkata, salah faham timbul mungkin kerana dia tidak pernah memuatnaik foto sebenar wajah kekasihnya yang dikatakan sama seperti suami pelakon berkenaan.

Klik untuk gambar besar

Sakinah pada Jumaat memuatnaik paparan skrin mesej peribadi yang diterima daripada sebuah akaun yang menuduh suaminya mempunyai hubungan dengan seorang wanita. Wanita tersebut membuat penjelasan itu di laman IG pada Sabtu.

Pelakon berkenaan turut memberi amaran kepada orang luar agar tidak mencampuri urusan rumah tangganya. Dia juga memuatnaik wajah wanita bersama seorang lelaki yang dihantar oleh netizen kepadanya.

Untuk maluman, Sakinah dan suaminya, Aliff Adha, 29, yang juga seorang juruterbang mendirikan rumah tangga pada Mac 2015. Pasangan ini menimang cahaya mata yang kini berusia setahun.

Dalam pada itu, wanita yang juga seorang pramugari sebuah syarikat peberbangan itu berkata, dia tidak pernah mendedahkan wajah sebenar kekasihnya bagi menjaga kehidupan peribadinya.

Bagaimanapun, dia kesal apabila ada netizen yang cuba membuat fitnah dan menghantar gambar-gambar peribadinya kepada pelakon Girlfriend Aku Dari Neraka itu.

"Saya tak suka dedahkan siapa kekasih saya sebab tidak mahu orang tahu dia kerja apa, anak siapa semua tu. Tolong faham, itu privasi saya dan tidak ada sebab lain pun saya nak sorok," ujarnya.

Dia juga menasihatkan agar netizen tidak membuat tindakan tanpa usul periksa yang boleh meruntuhkan rumah tangga orang lain.

"Pada yang dah fitnah saya tu, saya harap anda sedar kesan perbuatan tu. Sekarang anda boleh cakap tak tuduh dan hanya tanya. Tanya ke macam tu kalau sampai hantar gambar kami dekat dia?," soalnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FEEYA ISKANDAR TERIMA GAMBAR TAK SENONOH: "OIT TAK MALU EH... BERKENALAN PAKCIK KO"

Menerusi muat naik di Facebook, penyampai radio Feeya Iskandar atau lebih mesra dengan panggilan Cik Piah telah mendedahkan dia sudah berkali-kali menerima kiriman gambar tak senonoh dan mesej yang merepek dari individu tidak dikenali itu.

"Oit x malu eh hantr gambar tak senonoh? Lepas tu jgn tanya soalan bodoh ni "hai awk boleh berkenalan? Berkenalan pakcik ko, ko ingat aku ada masa nk layan ke dm2 merepek mcm ni, skrg ni PKP sambung lagi ke x ni?" tulisnya.

Justeru, peminatnya memohon agar Cik Piah mengambil tindakan undang-undang dan melaporkan perkara terbabit kepada pihak berkuasa untuk tindakan lanjut.

Untuk makluman, Cik Piah mendirikan rumah tangga dengan pasangannya, Nurashid Wahab pada 6 Mei 2018 dan dikurniakan tiga cahaya mata lelaki, Adam Malique, 4, Nuh Aryyan, 3, dan Muhammad Zidan yng kini berusia empat bulan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MASIH LAGI MENGATA MENGENAI BENTUK HIDUNG SAYA... SAYA YANG SAKIT AWAK KE YANG RASA SAKITNYA?" - ZARINA ZAINUDDIN

"Saya masih lagi membaca mesej yang mengata mengenai bentuk hidung saya . Ada yang kata tidak cantik pun bentuk hidung saya ini. Tak mancung dan sebagainya.

"Menerusi perkongsian sebelum ini saya sudah menjelaskan saya menjalani pembedahan kerana masalah sinus dan migrain teruk, mereka yang cakap itu dan ini.

"Mereka kata wajah saya sudah tidak secantik dulu dan tak suka hendak tengok. Kalau rasa sudah tidak suka sudah! Saya yang sakit awak ke yang rasa sakitnya?

Klik untuk gambar besar

"Saya terpaksa sekat mereka yang saya rasa tak perlu tengok saya kerana membuatkan saya sakit hati. Saya bukan budak-budak hendak bergaduh dengan orang. Lebih baik saya jaga keluarga saya," ujar pelakon Zarina Zainuddin menerusi laman Instagram miliknya.

Terkesan dengan kata-kata cacian yang dilemparkan segelintir netizen mengenai bentuk hidung selepas menjalani pembedahan kerana masalah sinus dan migrain teruk, Zarina berkata, dia terpaksa menyekat individu tersebut di media sosial.

Disebabkan bentuk hidungnya kelihatan berbeza, pengikut di Instagram tertanya-tanya dan meninggalkan pelbagai komen 'menuduh' ibu kepada empat anak itu membuat pembedahan membetulkan hidung.

Dek kerana itu, Zarina telah meminta mereka yang tidak tahu masalah dan keadaan sebenar dihadapinya supaya tidak memberi komen sesuka hati.

Perubahan hidung pelakon drama 'Teduhan Kasih' itu mula menjadi perhatian ketika Zarina mempromosikan festival makanan di Singapura, awal Januari lalu.

Sebelum ini, Zarina ada memuat naik video memaklumkan sudah berjumpa doktor dan menjalani pembedahan untuk membuang bendalir di hidungnya itu.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUSULAN KONTROVERSI - MIA SARA ENGGAN BERDEPAN MEDIA, TAK BENAR WAJAHNYA DIRAKAM

Nama pelakon Mia Sara atau nama sebenarnya Mia Sara Nasuha Muhammad Ridhuan sejak kebelakangan ini hangat diperkatakan apabila ada netizen meluahkan rasa kecewa melihat imej gadis remaja itu.

Susulan tular video di aplikasi TikTok memaparkan dirinya yang dilihat memakai baju ketat berwarna kelabu bersama selendang hitam itu sedang seronok menari bersama rakannya sekaligus mengejutkan netizen, Mia mengelak bertemu dengan media ketika menghadiri program sempena sambutan Hari Malaysia di Dataran Merdeka.

Memetik laporan Harian Metro, Mia tidak membenarkan wajahnya dirakam ketika didekati jurufoto melainkan hanya untuk tujuan jenama yang dihadirinya hari ini. Mia dalam pada itu juga enggan ditemu bual pihak media.

Klik untuk gambar besar

Difahamkan, Mia turut didekati beberapa pegawai perhubungan awam yang 'memujuknya' untuk bertemu media, namun tidak berjaya.

Terdahulu, ramai peminat meluahkan rasa sedih melihat penampilan Mia itu serta mendoakan yang baik-baik sahaja buat pelakon itu. Selain tarian lincah, pemakaian Mia turut menjadi perbualan apabila dikatakan kurang sesuai digayakan.

Bukan sekali mencetuskan kontroversi, Mia pernah ditegur peminat yang kurang senang dengan perubahan penampilan aktres itu pada Ogos lalu. Malah, ada netizen mempersoalkan mengenai hijab yang dipakai Mia kerana dikatakan semakin singkat berbanding sebelum ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU LARI BAYAR HUTANG RM720,000, BERDEPAN BANKRAP - MAWAR KARIM TAMPIL JAWAB TUDUHAN,  DAKWA JADI MANGSA SIRI FITNAH 'S'

"Wahai S, tak habis-habis lagi create cerita fitnah fasal saya. Last year SJR (sekatan jalan raya), cukup setahun fasal lari hutang, tiba-tiba mai (datang) bankrup pula dah. Nak bagi saya malu satu Malaysia, jangan one day terbalik pula ceritanya.

"Orang tahu siapa gerangan S ni," itulah tulis usahawan Mawar Karim menerusi Instastory yang tampil mempertahankan diri dengan mendakwa difitnah seorang individu yang digelar 'S', susulan dakwaan lari daripada membayar hutang berjumlah RM720,000.

Mawar atau nama sebenarnya Mawar Abdul Karim, 33, berkata, individu bernama 'S' itu mempunyai niat tertentu yang bertujuan mahu memalukannya. Dakwa Mawar, ini bukan kali pertama dia difitnah sedemikian.

Sebelum ini, ada laporan mengatakan bekas isteri pelakon Fizo Omar itu berdepan dengan tindakan pengisystiharan bankrap selepas didakwa ingkar perjanjian dan tidak membayar pinjaman berjumlah RM720,000 daripada seorang sahabat.

Mawar didakwa meminjam wang dengan jumlah tersebut daripada seorang kenalan bernama Nabil Mat Jahya bagi tujuan modal memulakan perniagaan.

Klik untuk gambar besar

Mengikut perjanjian bertulis antara kedua-duanya Mawar dikehendaki membayar pinjaman itu secara ansuran atau jumlah penuh dalam tempoh tujuh bulan bermula tarikh pinjaman iaitu pada 7 Jun 2021.

Menurut peguam yang mewakili Nabil iaitu Nik Zarith dari firma Mohd Ashraf Nik Zarith & Co, selepas lebih 10 bulan, Mawar gagal untuk melangsaikan hutangnya.

Justeru, satu notis tuntutan bayaran dihantar kepada Mawar namun tiada jawapan. Pihaknya kemudian memfailkan tuntutan saman di Mahkamah Seksyen Bangi, Selangor pada Januari lalu.

"Pihak mahkamah telah pun mengeluarkan penghakiman ingkar kehadiran kerana tiada sebarang respons yang diterima daripada pihak defendan (Mawar). Mawar dikehendaki membayar semula wang yang telah dipinjam dan kami juga akan teruskan dengan proses garnisan iaitu tuntutan pembayaran semula dari akaun bank miliknya.

"Jika jumlah masih tidak mencukupi, permohonan untuk pengisytiharaan bankrup boleh dilakukan atau jualan lelong harta milik Mawar," ujarnya dipetik sebagai berkata kepada mStar.

Sementara itu, Zarith berkata anak guamnya tidak menerima sebarang maklum balas daripada pihak Mawar sehingga hari ini dan kali terakhir mereka berhubung adalah sekitar Oktober tahun lalu.

"Sebelum tindakan undang-undang diambil, anak guam cuba menghubungi Mawar beberapa kali namun tiada sebarang maklum balas. Dia boleh menjawab secara terus atau melalui lantikan peguam memandangkan kes ini sudah menjadi kes mahkamah," jelasnya.

Untuk makluman, pada Mei tahun lalu, Mawar dituduh mempunyai hubungan istimewa dengan pemimpin politik Pas. Gosip itu tular di aplikasi WhatsApp mendakwa usahawan itu berada dalam sebuah kenderaan bersama Ahli Parlimen Kuala Nerus, Datuk Dr Mohd Khairuddin Aman Razali semasa melalui SJR Perasing, Kemaman, Terengganu. Bagaimanapun, Mawar menjelaskan perkara tersebut fitnah dan dia berada di Kuala Lumpur pada tarikh tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALHAMDULILLAH, ANAK SELESAI PEMBEDAHAN" - YAZIT ADAKAN DOA SELAMAT

Bekas pemain dram kumpulan Search, Yazit Ahmad, 57, memaklumkan anaknya, Shahmirnuri atau Boy, 34, yang mengalami bengkak jantung itu telah selamat menjalani pembedahan pada 14 Mac lalu dan dibenarkan keluar dari Hospital Serdang pada 16 Mac untuk berehat di rumah.

"Alhamdulillah, anak dah selesai menjalani pembedahan dan pemantauan doktor mendapati dia dibenarkan untuk pulang ke rumah. Buat masa ini doktor memantau perkembangan Boy selama sebulan dan dia perlu berulang alik ke Hospital Serdang untuk pemeriksaan.

"Tapi saya berhasrat nak pindahkan kes ini ke Hospital Kuala Lumpur untuk urusan pemeriksaan kerana kedudukan Hospital Serdang agak jauh. Dia perlu ke hospital untuk mengetahui keadaan semasa jantungnya dengan doktor pakar. Dengan keadaan saya sekarang, memang tak larat untuk ke Hospital Serdang," katanya.

Menurutnya, Boy dibawa masuk ke dewan pembedahan pada jam 11 pagi dan selesai sepenuhnya pada jam 4 petang.

"Bateri yang dimasukkan sebesar saiz biskut. Beratnya boleh tahan juga. Kos keseluruhan sekitar RM40,000 termasuk untuk pemeriksaan susulan selepas ini," jelasnya.

Yazit yang sebelum ini meluahkan kerisauannya bagi mendapatkan dana untuk pembedahan Boy, mengakui bersyukur dan berterima kasih terhadap masyarakat yang prihatin dengan nasibnya.

"Peminat banyak membantu dan saya amat terharu dengan kebaikan yang ditunjukkan mereka. Begitu juga dengan Kelab Kebajikan Sosial Hospital Serdang yang menyumbangkan jumlah agak besar untuk pembedahan ini," tuturnya.

Sebagai tanda kesyukuran, Yazit akan mengadakan kenduri doa selamat selepas solat Isyak malam hari ini di Masjid Salahuddin al-Ayyubi, Taman Melati, Kuala Lumpur untuk keluarga dan rakan terdekat.

www.myartis.com / Sumber & foto: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BENGKONG & EMAS LARIS - SAJAT CADANG BELI KERETA SPORT MEWAH

"Reward for me!!! sport car mclaren spider.

"Alhamdulillah, dengan ada perniagaan saya ini, saya rewards kan diri saya dengan treatment diri!!! Perniagaan bengkung dan emas saya syukur masih dalam permintaan sangat tinggi... tak salahkan kalau kita manjakan diri dengan usaha kita selama ini.

"Sesuai tak sajat pakai kereta ini?? Sajat dah jatuh cinta dengan kereta ini!!! OMG!!! Untuk 2 seater sahaja!!! Siapa nak teman sajat?? jalan2 naik kereta ini!!! Kita takut naik sorang2!!!

"Kalau sajat bawa kereta mesti nak berteman!!! Reward for me. Number plat apa yang cantik untuk kereta ini?? Ada ada suggestion tak uols!!! Doakan terbaik untuk sajat yer," demikian kongsi Sajat yang mengakui perniagaannya makin laris dan bukan merudum sebagaimana dakwaan segelintir pihak yang mahu memboikotnya.

Ya ke boikot-boikot ni selalu tak berkesan? Heh.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH DISAMAKAN DAYANG: "INILAH MUKA SAYA SEBENAR..." - NURFATIMA

Sebelum ini pernah timbul cakap-cakap netizen apabila peserta Gegar Vaganza musim keenam (GV6), Nurfatima digayakan untuk beraksi di pentas GV6 seakan-akan imej penyanyi Dayang Nurfaizah, kini Nurfatima sekali lagi disamakan dengan penyanyi kelahiran Sarawak itu. Nurfatima ketika ditanya berhubung perkara ini berasa terkejut apabila penampilannya masih disamakan lagi. Malah, pada siaran langsung konsert ke-9 GV2019 Ahad lalu, juri jemputan pun tersasul memanggil Nurfatima dengan nama Dayang.

Menjawab situasi tersebut, kata penyanyi yang popular dengan lagu 'Selembut Sutera' itu dia menganggap persamaan yang wujud hanyalah kebetulan: "Ya saya terkejut juga tetapi mujurlah Jihan dapat mengawal situasi itu dengan baik. Inilah muka saya sebenar, tak ada buat apa-apa pun. Ini semulajadi.

"Cuma apa yang saya suka pakai mungkin ada sedikit persamaan dengan citarasa Dayang. Saya pun tak tahu nak komen apa sebab saya sayang Dayang! Tak ada sekelumit niat pun nak tiru dia malah muzik kami pun lain-lain. Mungkinlah daripada segi rupa nampak hampir sama kalau dari jauh".

Nurfatima menganggap situasi yang terjadi beberapa kali sepanjang kemunculannya semula di persada seni tempatan disambut baik dan tidak disalah ertikan: "Saya menganggap perbandingan yang wujud itu daripada sudut positif dan saya harap Dayang pun tak ambil hati dengan kata-kata orang".

Klik untuk gambar besar

www.myartis.com / Sumber: Astro Gempak & Instagram Nurfatima

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERSIAPAN KAHWIN - MIRA FILZAH NAFI, SELESA DENGAN ZIZAN

"Ada yang pernah tanya, adakah benar saya akan menamatkan zaman bujang dalam masa terdekat. Perkara itu tidak benar. Setakat ini, tidak ada apa-apa perancangan pun. Saya selesa berkawan dengan dia dan hubungan kami pun masih seperti dahulu.

"Kalau ditanyakan bilakah saya akan berumahtangga, tenang-tenang dulu," kata pelakon dan pengacara, Mira Filzah yang menafikan khabar angin dia dan pelakon, Zizan Razak sedang membuat persiapan perkahwinan dalam masa terdekat.

Pemilik nama sebenar Nur Amirah Filzah Badioezaman, 25, mengakui selesa berkawan dengan Zizan kerana menyifatkan lelaki itu ikhlas dan telus dalam persahabatan.

Klik untuk gambar besar

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - MAJLIS RESEPSI KEDUA FARAWAHIDA & ABD SYUKUR

Gambar majlis resepsi kedua penyanyi Farawahida dan suaminya Abdul Shukur Mohd yang diadakan di Restoran N'Dah Shah Alam, Selangor, semalam.

Artikel terdahulu:

MAJLIS RESEPSI FARAWAHIDA & ABD SHUKUR

Untuk info, resepsi pertama mereka telahpun diadakan pada 16 Disember 2013 di Dewan Majlis Perbandaran Taiping Taiping, Perak, iaitu tarikh yang sama mereka bernikah.

Klik gambar untuk size besar

Ramai juga rakan artis yang hadir di majlis tersebut. Antaranya ialah Azwan Ali, Rudi Kristal, Black dan isteri, Farah Fauzana, Fazli Zainal, Nasir Wahab dan ramai lagi.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ZARINA ANJOULIE: "KALAU TAKDE SIAPA PAKSA BUAT APA PAKAI (HIJAB)"

Umum mengetahui mengenai pelakon Zarina Anjoulie yang kembali mencetuskan kontroversi apabila mengumumkan beliau tidak lagi memakai tudung. Menurut Zarina penhijrahannya sebelum ini adalah kerana paksaan bekas suami yang mahukannya berhijab dan tidak kisah dengan kecaman orang ramai atas keputusannya itu.

"Kalau tiada siapa paksa buat apa pakai (hijab). Aku pakai tudung sebab bekas suami paksa. Saya secara rasmi buka tudung. Aku tak kisah dengan kecaman sebab bukan korang yang bagi anak aku makan. Jadi jangan kecam," ujarnya.

Dalam masa sama, Zarina turut memuatnaik kenyataan memohon maaf di Instagram kepada mereka yang kecewa dengan keputusan yang dibuatnya itu. Zarina juga sempat berterima kasih kepada peminat yang menegurnya: "Salam semua, saya nak cakap terima kasih kepada semua yang menyokong dan menasihati serta maki.

Klik untuk gambar besar

"Saya tahu meskipun ada yang maki tapi jauh di lubuk hati kalian betul ikhlas menegur cuma cara teguran itu berbeza. Saya tahu niat anda baik. Maaf kepada siapa yang hampa dan terima kasih kepada yang sudi memberi peringatan," tulisnya di laman Instagram selepas membuat pengakuan tidak mahu lagi bertudung.

Terdahulu Zarina mengejutkan ramai pihak apabila memuatnaik video dan foto dirinya tidak lagi berhijab dengan rambut berwarna perang. Malah, Zarina tampil berani memuatnaik video bersama beberapa kenalan wanitanya dengan hanya memakai busana yang sangat seksi hingga menampakkan sebahagian besar payu daranya.

Video dan foto panasnya tular di media sosial Twitter dan Instagram sejak kelmarin hingga mencetuskan kemarahan segelintir pihak mengenai tindakannya seolah-olah mempermainkan agama. Sejak penularan video terbabit juga Zarina kembali rancak membuka ruang promosi kepada peniaga atas talian yang ingin memasarkan produknya di platform media sosialnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKAN SEBAB SAYA TERLALU CANTIK ATAU WAJIB..." - YATT HAMZAH BERPURDAH, HARAP TERUS ISTIQAMAH

"Saya dah mula pakai purdah sejak PKP lagi dan ketika PKPP, saya pakai hampir setiap hari ketika menghantar dan mengambil anak dari sekolah. Sebelum ini, saya pakai pelitup mulut dan hidung.

"Tapi, apabila fikirkan semula, baik saya berpurdah saja sebab lebih selesa. Jadi, saya mula perlahan-lahan," demikianlah kata pelakon dan pengacara, Yatt Hamzah yang kini dalam proses untuk berhijrah dari segi penampilan dengan memakai purdah.

Yatt atau nama sebenarnya Haryati Hamzah ketika dihubungi berkata, dia sudah mula memakai purdah sejak Perintah Kawalan Pergerakan (PKP) lalu. Menurutnya, dia juga mendapat sokongan daripada suami untuk memakai purdah.

"Saya ada luahkan hasrat untuk berpurdah kepada suami dan dia pun sokong. Bukan sebab saya terlalu cantik atau wajib, tapi sebab memakai purdah, banyak perkara seperti fitnah boleh dielakkan.

Klik untuk gambar besar

"Dengan memakai purdah juga, saya dapat mengawal diri saya sebab ramai tahu, saya jenis periang dan suka ketawa. Apabila pakai purdah, dapatlah kawal diri kita," jelasnya.

Yatt juga mengharapkan supaya orang ramai mendoakan dirinya terus istiqomah: "Saya pun masih belajar dan perlu banyak beristiqomah. Saya tak tahu sama ada saya kuat atau tidak untuk terus memakai purdah.

"Saya kongsikan gambar di Instagram sebelum ini bukan untuk menunjuk, sebaliknya mengharapkan doa daripada keluarga, rakan-rakan dan pengikut Instagram saya," tuturnya.

www.myartis.com / Sumber & foto: Harian Metro & Instagram Yatt Hamzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS ERRA FAZIRA, KINI AMY MASTURA PULA BERHIJAB

Nampaknya industri hiburan negara kita mula mengalami beberapa perubahan drastik yang amat baik. Selepas Erra Fazira berhijab, terkini mengikut jejak langkah rakan artis yang lain ialah Amy Mastura.

Untuk info, imej baru Amy itu telah dimuatnaik di laman Instagram jurusolek selebriti iaitu Alha Alfa petang kelmarin. Waahhh... makin jelita penyanyi kecil molek ini bila bertudung.

"Sudah lama saya berniat ke arah ini tapi Alhamdulillah semuanya jadi tanpa paksaan sesiapa. Saya tidak merancang tetapi ini kewajipan saya sebagai wanita Muslim.

Klik gambar untuk size besar

"Ikutkan saya merancang untuk semua ini sempena mengambil keberkatan Ramadan tapi pintu hati saya terbuka lebih awal.

"Perkara yang baik tak perlu ditangguh tangguh," ujarnya dipetik sebagai berkata kepada BH Online.

Alhamdulillah dan Syabas buat Amy!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


JAMAL ABDILLAH TAK KISAH DIKATA TUNDUK DENGAN PENYANYI BARU

"Biarlah orang kata saya penyanyi lama tapi tunduk dengan penyanyi-penyanyi baru. Saya tak kira, saya sanggup. Bagi saya yang veteran ni, untuk terus berada dalam arus perdana, inilah formula yang perlu diambil.

"Saya masuk studio saya letakkan diri dibawah kerana saya 'bekerja' dengan mereka. Berapa kali Luca betulkan saya sebab dia kata saya sumbang. Saya ikut sahaja walaupun saya rasa saya tak sumbang.

"Saya ikut sahaja walaupun saya rasa tak sumbang. Tetapi, itu kan lagu dia, kita hormati karya dia dan semestinya dia mahukan yang terbaik. Saya hargai pengalaman tersebut. Saya bersyukur dan berbesar hati dengan karya orang-orang muda ini," ujar penyanyi legenda, Datuk Jamal Abdillah.

Klik untuk gambar besar

Jamal Abdillah diminta mengulas mengenai kolaborasinya bersama gandingan duo rapper yang juga komposer, Kmy Kmo dan Luca Sickta. penyanyi lagu 'Azura' itu mengakui sangat mengangumi bakat dua anak muda tersebut.

Selepas Datuk M. Nasir (Zuhud) dan Datuk Seri Siti Nurhaliza (7 Nasihat), Kmy dan Luca menampilkan Jamal Abdillah pula dalam single terbaru mereka berjudul 'Neraca'.

"Luca Sickta atau nama sebenarnya Ashraf Shahruddin berkata, dari awal lagi mereka sudah membayangkan Dato' Jamal Abdillah bagi menyanyikan lagu ini.

"Ketika Kmy buat rakaman demo lagu ini dia menyanyi ala suara Datuk Jamal. Malah, dari awal lagi memang sudah pasang niat alangkah menarik jika Dato' Jamal dapat menyanyikan lagu ini.

"Tak sangka pula Datuk setuju selepas kami proposed. Kami terus tukar muzik dan masukkan elemen ghazal. Sepanjang proses rakaman, dato' Jamal sangat mengalu-alukan kami. Kami menjangkakan dia seorang legenda yang 'diva', tapi sangkaan kami meleset.

"Tidak ada langsung rasa kekok, sebaliknya dia sangat mudah bekerjasama, profesional dan merendah diri. Sikap yang ditunjukkan itu tidak membuatkan kami rasa takut dan segan," katanya.

www.myartis.com / Sumber & foto: Astro Gempak, Instagram Jamal Abdillah, Luca Sickta & Kmy Kmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ACAH-ACAH MAIN MOTO TAPI HAMPEH" - SHUIB MAHU BERSEMUKA

Pelawak Shuib Sepahtu, 34, telah memuatnaik sebuah entri dimana dirinya menerima komen negatif dari seorang netizen yang menggunakan bahasa kasar di salah satu video di Youtube miliknya. Bapa kepada tiga cahaya mata itu turut meminta individu itu menghubunginya jika benar-benar berani untuk berkata sedemikian.

"Komen di You Tube channel video terbaru... Wow lain mcm eh bahasa, Kalau follow IG aku, tolong DM boleh? Boleh kenal lebih rapat... Apa barang komen-komen lari. Budi Bahasa Budaya Kita," tulis suami kepada penyanyi Siti Sarah Raisuddin itu di laman Instagramnya.

Shuib berkongsi paparan skrin mendedahkan komen yang ditulis seorang penonton di Youtube miliknya. Individu tersebut mempertikaikan penyertaan Shuib dan rakan artis lain yang mula berminat dengan dunia permotoran sejak kebelakangan ini. Shuib merupakan antara selebriti yang aktif dengan hobi permotoran dan mengubahsuai motosikal. Antara rakan artis yang memiliki koleksi motosikal Y15 (ysuku) ialah Zizan Razak, Datuk Seri Aliff Syukri, Ajak, Abam dan Achey.

Klik untuk gambar besar

"Burit kau la ib. Kau dengan geng-geng kau semua 1 lancau tak boleh pakai. Acah-acah main moto tapi hampeh. Main moto takat dengan modal pengalaman hampeh. Mat moto bermula dari retro hingga kini. Bukan macam lu dengan budak-budak lu sampah. Kepada buto," demikian komen netizen.

Perkongsian Shuib itu turut menarik perhatian beberapa orang rakan selebriti terutamanya yang terlibat dengan hobi tersebut: "Dia tak kenal Shuib siapa, semua orang tahu dia pelawak cuba lah sekali lagi pergi minum teh dia wahai adik yang berani, alah jangan risau nanti Shuib bayar," kata pelakon Hairul Azreen.

"Kalau betul budak motor mesti orang respect tapi kalau bahasa begitu maknanya bukan mat motor lah tu. Jangan bahasa brother, bahasa menunjukkan bangsa," tulis pelakon Zul Huzaimy pula. - "Cium dahi dia bang, tak luak nak usik, itu pun dah memadai... Hahaha," komen penyanyi Tajul pula.

www.myartis.com / Sumber & foto: mStar & Instagram Shuib Sepahtu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEGATIF COVID-19 - MICHAEL ANG AKUI DULU SKEPTIKAL: "TERFIKIR SEMUA INI 'PROPA'..."

"I memang kontak rapat Alif Satar, bertemu dengan beliau pada 11 November lalu, terserempak di sebuah kafe. Saya dah buat test dan hari ini (semalam) dah dapat panggilan daripada hospital di Damansara tempat saya menjalankan ujian calit semalam dan keputusannya adalah negatif.

"Kepada yang tertanya-tanya keputusan saya, saya negatif jadi sesiapa yang ada bertemu saya tu jangan risau," kata pengarah dan pelakon Michael Ang yang mengakui dirinya salah seorang kontak rapat kepada Alif Satar selepas penyanyi, pelakon dan pengacara itu disahkan positif Covid-19 pada Ahad lalu.

Sehubungan itu, Michael bertindak segera dengan menjalani ujian calit di sebuah hospital swasta di Damansara pada hari yang sama sebagai langkah berjaga-jaga.

Bagaimanapun, Michael bersyukur kerana disahkan bebas daripada virus yang boleh membawa maut tersebut selepas memperolehi keputusan pada Isnin.

Berkongsi pengalamannya di laman sosial Instagram (IG), Michael yang memuat naik rakaman video itu menjelaskan tentang keputusannya membuat ujian calit dan bagaimana dia menjadi kontak rapat Alif Satar.

Klik untuk gambar besar

Dalam masa sama, Michael turut menyampaikan pesanan kepada semua pengikutnya terutama penonton video yang dimuat naik. Michael berkata, jika sebelum ini beliau bersikap skeptikal terhadap virus Covid-19 kerana tidak ada kenalan terdekat yang dijangkiti, namun pandangan tersebut berubah.

Pengarah drama bersiri 'Perempuan Tanpa Dosa' itu turut berpesan agar masyarakat mengambil serius tentang virus tersebut dan sentiasa menjaga Standard Operating Procedure (SOP) yang ditetapkan kerajaan.

"Pesanan saya kepada semua yang menonton video ini, this covid is real! Sebelum ini I sendiri ada perasaan ragu-ragu kononnya I kebal takkan kena covid, malah baru-baru ini I ada berbual dengan seorang kawan tentang benda ni.

"Disebabkan kita tak ada orang yang dekat dengan kita kena benda ni, jadi kita tak tahu sejauh mana kebenarannya benda ni. Sampai terfikir entah-entah semua ini 'propa'... Tapi bila orang terdekat dengan kita sendiri dah disahkan positif barulah sedar diri yang benda ni real.

"Jadi kepada anda semua, tolonglah berhati-hati, ikut SOP, buat apa yang kita perlu, pakai pelitup muka, cuci tangan dengan pembasmi kuman selalu, jaga penjarakan sosial, kalau keluar balik terus mandi, jaga diri anda sebaik-baiknya.

"This thing is real and dia takkan kenal orang, sesiapa pun boleh kena..Hati-hati dan kekal selamat untuk diri sendiri dan orang tersayang," ujarnya.

Sementara itu di ruangan kapsyen, Michael memohon orang ramai agar mendoakan yang terbaik buat Alif Satar. Video tersebut telah ditonton lebih 124 ribu kali dan rata-rata pengikut mengucapkan syukur kerana keputusan diperolehi Michael negatif.

Namun ada juga yang menasihati Michael supaya membuat ujian calit kali kedua sebagai langkah berjaga-jaga dan memastikan dirinya benar-benar bebas Covid-19.

www.myartis.com / Sumber & foto: Astro Gempak & Instagram Michael Ang

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::